polyglot-tagger/wikipedia-language-snippets-filtered huggingface dataset:
ಇಸವಿ 1995ರಲ್ಲಿ ರಚನೆಯಾದ ಈ ವಾದ್ಯತಂಡವು, 1999ರಲ್ಲಿ ಬಿಡುಗಡೆಯಾದ ತಮ್ಮ ಎರಡನೆಯ ಸ್ಟುಡಿಯೊ ಆಲ್ಬಮ್‌ ಸಿಗ್ನಿಫಿಕೆಂಟ್‌ ಅದರ್‌ ಒಂದಿಗೆ ಮುಖ್ಯವಾಹಿನಿಯಲ್ಲಿಯೇ ಯಶಸ್ಸು ಗಳಿಸಿತು. ವಾದ್ಯತಂಡದ ಮೂರನೆಯ ಸ್ಟುಡಿಯೊ ಆಲ್ಬಮ್‌ ಚಾಕೊಲೇಟ್‌ ಸ್ಟಾರ್ಫಿಷ್‌ ಅಂಡ್‌ ದಿ ಹಾಟ್‌ ಡಾಗ್‌ ಫ್ಲೇವರ್ಡ್‌ ವಾಟರ್ ‌, 2000ದಲ್ಲಿ ಬಿಡುಗಡೆಯಾಗಿ ಅದರ ಯಶಸ್ಸಿನ ಅಭಿಯಾನವನ್ನು ಮುಂದುವರೆಸಿತು. ಅದರ ಮೊದಲ ವಾರದಲ್ಲಿ, ಆಲ್ಬಮ್‌ನ 1.05 ದಶಲಕ್ಷ ಪ್ರತಿಗಳು ಮಾರಾಟವಾದವು. ರಾಕ್‌ ಆಲ್ಬಮ್‌ ಇತಿಹಾಸದಲ್ಲಿ ಅತಿ-ವೇಗವಾಗಿ ಮಾರಾಟವಾದ ಅಲ್ಬಮ್‌ ಎಂಬ ಕೀರ್ತಿ ಗಳಿಸಿತು. ಸತತ ಏಳು ವರ್ಷಗಳ ಕಾಲ ದಾಖಲೆಯಾಗಿ ಉಳಿದಿದ್ದ ಪರ್ಲ್‌ ಜ್ಯಾಮ್‌ನ . ನ್ನು ಇದು ಹಿಂದಿಕ್ಕಿತು.
ಕಳೆದ 23 ಸೆಪ್ಟೆಂಬರ್‌ 2003ರಂದು, ತಂಡದ ನಾಲ್ಕನೆಯ ಆಲ್ಬಮ್‌ ರಿಸಲ್ಟ್ಸ್‌ ಮೇ ವೇರಿ ' 320,000 ಪ್ರತಿಗಳು ಮಾರಾಟವಾಗಿ ಮೂರನೆಯ ಸ್ಥಾನ ಗಿಟ್ಟಿಸಿಕೊಳ್ಳುವುದರೊಂದಿಗೆ, ಬಹಳ ದಿವಸಗಳಿಂದ ಬಿಲ್ಬೋರ್ಡ್‌ 200 ಪಟ್ಟಿಯಲ್ಲಿ ತಂಡದ 'ಅಗ್ರಸ್ಥಾನ ಸಾಮ್ರಾಜ್ಯ' ಕೊನೆಯಾಯಿತು. ಇದು ಬಿಡುಗಡೆಯಾಗಿ ಐದು ವರ್ಷಗಳ ನಂತರ, 2008ರಲ್ಲಿ ಅಮೆರಿಕಾ ಸಂಯುಕ್ಥ ಸಂಸ್ಥಾನದಲ್ಲಿ ಒಂದು ದಶಲಕ್ಷ ಪ್ರತಿಗಳು ಮಾರಾಟವಾಗಿ, ಪ್ಲ್ಯಾಟಿನಮ್‌ ಪ್ರಮಾಣಪತ್ರ ಗಳಿಸಿತು. ಇದಕ್ಕೆ ಹೋಲಿಸಿದರೆ, ತಂಡದ ಮುಂಚಿನ ಸಂಯೋಜನೆ ಚಾಕೊಲೇಟ್‌ ಸ್ಟಾರ್ಫಿಷ್‌ ಅಂಡ್ ದಿ ಹಾಟ್‌ ದಾಗ್‌ ಫ್ಲೇವರ್ಡ್‌ ವಾಟರ್‌ ತನ್ನ ಮೊದಲ ವಾರದಲ್ಲಿ ಒಂದು ದಶಲಕ್ಷಕ್ಕಿಂತಲೂ ಹೆಚ್ಚು ಆಲ್ಬಮ್‌ಗಳ ಮಾರಾಟವಾಗಿತ್ತು.
ಜುಲೈ 2004ರುದ್ದಕ್ಕೂ, ವೆಸ್‌ ಬೊರ್ಲೆಂಡ್‌ ಲಿಂಪ್‌ ಬಿಜ್ಕಿಟ್‌ ವಾದ್ಯತಂಡದೊಂದಿಗೆ ಕಾರ್ಯನಿರತರಾಗಿದ್ದಾರೆಂದು ವದಂತಿಗಳು ಹರಿಯುತ್ತಿದ್ದವು. ಬೊರ್ಲೆಂಡ್‌ ವಾದ್ಯತಂಡದೊಂದಿಗೆ ಲಂಡನ್‌ನಲ್ಲಿ ಕೆಲಸ ಮಾಡುತ್ತಿದ್ದಾರೆ, ಎಂದು ವಾದ್ಯತಂಡದ ಅಭಿಮಾನಿಗಳ ಜಾಲಪುಟವು 8 ಜುಲೈ 2004ರಂದು ಅಧಿಕೃತ ಹೇಳಿಕೆ ನೀಡಿತು. ವೆಸ್‌ ಬೊರ್ಲೆಂಡ್‌ ಲಿಂಪ್‌ ಬಿಜ್ಕಿಟ್‌ ವಾದ್ಯತಂಡದೊಂದಿಗೆ ಕಾರ್ಯನಿರತರಾಗಿರುವ ಛಾಯಾಚಿತ್ರಗಳು ವಾದ್ಯತಂಡದ ಅಧಿಕೃತ ಜಾಲತಾಣದಲ್ಲಿ ಪ್ರಕಟಿತವಾದವು. ತಂಡದವರು 'ದಿ ಟ್ರೂತ್‌‌' ಎಂಬ ಹೊಸ ಹಾಡನ್ನು ನುಡಿಸುತ್ತಿರುವ ಲೈವ್‌ ವೀಡಿಯೊವನ್ನು ಅಂತರಜಾಲತಾಣದಲ್ಲಿ ಬಿತ್ತರಿಸಲಾಗಿತ್ತು.
ದಿನಾಂಕ 30 ಮಾರ್ಚ್‌ 2003ರಂದು, ಲಿಂಪ್‌ ಬಿಜ್ಕಿಟ್‌ ತಂಡವು ವರ್ಲ್ಡ್‌ ರೆಸ್ಲಿಂಗ್‌ ಎಂಟರ್ಟೇನ್ಮೆಂಟ್‌ನ ರೆಸ್ಲ್‌ಮ್ಯಾನಿಯಾ ದಲ್ಲಿ ನೇರ ಸಂಗೀತಗೋಷ್ಠಿ ನೀಡಿತು. ಎರಡು ವರ್ಷಗಳ ನಂತರ ಈ ವಾದ್ಯತಂಡದ ಮೊದಲ ಕಾರ್ಯಕ್ರಮ ಇದಾಗಿತ್ತು. ಈ ಕಾರ್ಯಕ್ರಮದಲ್ಲಿ ವಾದ್ಯತಂಡವು 'ಕ್ರ್ಯಾಕ್‌ ಅಡಿಕ್ಟ್‌' ಮತ್ತು 'ರೊಲಿನ್'‌ ಗೀತೆಗಳನ್ನು ನುಡಿಸಿತು. ಗಿಟಾರ್‌ ವಾದಕರ ಕೊರತೆಯಿದ್ದರೂ ಸಹ, ತಂಡವು ಹಲವು ಸಂಗೀತಗೋಷ್ಠಿ ಪ್ರವಾಸಗಳಿಗೆ ಹೋಗಲು ಅನುವಾಯಿತು. ರೆಸ್ಲ್‌ಮ್ಯಾನಿಯಾ ಕಾರ್ಯಕ್ರಮದಲ್ಲಿ ಗಿಟಾರ್‌ ನುಡಿಸಿದವರು ಕೊರ್ನ್‌ ತಂಡದ ಹೆಡ್‌ ಹಾಗೂ ಸ್ನಾಟ್‌ ತಂಡದ ಮೈಕ್‌ ಸ್ಮಿತ್‌ ಎಂದು ಆನಂತರ ತಿಳಿದುಬಂದಿತು.
ಈ ಸಮಯದಲ್ಲಿ, ಗಿಟಾರ್‌ ವಾದಕರೊಂದಿಗೆ ಹಲವು ಜಂಟಿ-ವ್ಯವಸ್ಥೆಗಳ ಕುರಿತು ಡರ್ಸ್ಟ್ ಮಾತನಾಡಿದರು. ಅಲ್ಬಮ್‌ಗಾಗಿ ಕೆಲವು ರ್‌ಯಾಪ್‌ ಸಂಗೀತಗಾರರನ್ನೂ ಸಹ ಒಳಗೊಳ್ಳುವ ಇಂಗಿತವಿತ್ತು. ‌ ಇವರಲ್ಲಿ ವೀಜರ್‌ನ ರಿವರ್ಸ್‌ ಕುವೊಮೊ, ಹೆಲ್ಮೆಟ್‌ನ ಪೇಜ್‌ ಹ್ಯಾಮಿಲ್ಟನ್‌, ಮಿನಿಸ್ಟ್ರಿಯ ಆಲ್‌ ಜೊರ್ಗೆನ್ಸೆನ್‌, ಹೆಡ್‌ ಆಫ್‌ ಕೊರ್ನ್ ಹಾಗೂ ಜೇ-ಝಡ್‌, ಬುಬ್ಬಾ ಸ್ಪಾರ್ಕ್ಸ್ ಮತ್ತು ಸ್ನೂಪ್‌ ಡಾಗ್‌ ಸೇರಿದ್ದರು. ವೆಲ್ಚ್‌ ಬರೆದ 'ಬಿಲ್ಡ್‌ ಎ ಬ್ರಿಡ್ಜ್‌' ಹಾಗೂ ಸ್ನೂಪ್‌ ಡಾಗ್‌ ನುಡಿಸಿದ್ದ 'ರೆಡ್‌ ಲೈಟ್‌ - ಗ್ರೀನ್‌ ಲೈಟ್‌' ಹೊರತುಪಡಿಸಿ, ಮೇಲೆ ತಿಳಿಸಲಾದ ಗಿಟಾರ್‌ ವಾದಕರುಗಳನ್ನೊಳಗೊಂಡ ಯಾವುದೇ ಹಾಡೂ ಆಲ್ಬಮ್‌ನಲ್ಲಿ ಸೇರಿಸಲಾಗಲಿಲ್ಲ.
ನಿರ್ಮಾಪಕ ರಾಸ್‌ ರಾಬಿನ್ಸನ್‌ರೊಂದಿಗೆ ವಾದ್ಯತಂಡವು ಸ್ಟುಡಿಯೊಗೆ ಮರಳಿತು. ಥ್ರೀ ಡಾಲರ್‌ ಬಿಲ್‌ ಯ್‌ಆಲ್‌$ ಆಲ್ಬಮ್‌ ರಚನೆಯಲ್ಲಿ ರಾಬಿನ್ಸನ್‌ ಹಿಂದೆ ಈ ತಂಡಕ್ಕೆ ಸಹಯೋಗಿತ್ವ ನೀಡಿದ್ದರು. ಈ ಬಾರಿ ಅವರು ತಂಡದ ಏಳು-ಧ್ವನಿಪಥವುಳ್ಳ ದಿ ಅನ್‌ಕ್ವೆಷ್ಚನಬಲ್‌ ಟ್ರೂತ್‌ ನಿರ್ಮಾಪಕರಾದರು. ತಂಡದ ಡ್ರಮರ್‌ ಜಾನ್‌ ಒಟ್ಟೊ ವೈಯಕ್ತಿಕ ಸಮಸ್ಯೆಗಳ ಕಾರಣ, ಕೇವಲ ಒಂದು ಹಾಡಿಗಾಗಿ ಮಾತ್ರ ಡ್ರಮ್ಸ್‌ ನುಡಿಸಲು ಸಾಧ್ಯವಾಯಿತು. ಉಳಿದ ಎಲ್ಲಾ ಹಾಡುಗಳಿಗೆ ಸ್ಯಾಮಿ ಸೀಗ್ಲರ್‌ ಡ್ರಮ್ಸ್‌ ನುಡಿಸಿದರು. ತಂಡದ ಮೊದಲ ಆಲ್ಬಮ್‌ನ ಒರಟಾದ ಲಕ್ಷಣವನ್ನು ಇದರಲ್ಲಿಯೂ ಉಂಟು ಎಂದು ಡರ್ಸ್ಟ್‌ ಅಭಿಮಾನಿಗಳಿಗೆ ಭರವಸೆ ನೀಡಿದರು.
ಇಸವಿ 2001ರಲ್ಲಿ ಆಸ್ಟ್ರೇಲಿಯಾ ಪ್ರವಾಸದಂದು, ಬಿಗ್‌ ಡೇ ಔಟ್‌ ಉತ್ಸವದಲ್ಲಿ ಒಂದು ಸಾವು ಸಂಭವಿಸುವುದರೊಂದಿಗೆ ಈ ವಿವಾದವು ಮುಂದುವರೆಯಿತು. ಮೊಷ್‌ ಪಿಟ್‌ನಲ್ಲಿನ ವೇದಿಕೆಗೆ ಅಭಿಮಾನಿಗಳು ಮುನ್ನುಗ್ಗಿದಾಗ ಹದಿಹರೆಯದ ಯುವತಿ ಜೆಸಿಕಾ ಮಿಚಲಿಕ್‌ಎಂಬಾಕೆ ಉಸಿರು ಕಟ್ಟಿದ ಕಾರಣ ಮೃತಳಾದಳು. ಪ್ರೆಡ್‌ ಡರ್ಸ್ಟ್‌ ಜನರನ್ನು ಪ್ರಚೋದಿಸುತ್ತಿದ್ದರು, ಘಟನೆ ಸಂಭವಿಸಿದ ನಂತರ ಫ್ರೆಡ್‌ ಜನರನ್ನು ಶಾಂತಗೊಳಿಸುವಲ್ಲಿ ವಿಫಲರಾದರು, ಎಂದು ಅಲ್ಲಿನ ಭದ್ರತಾ ಸಿಬ್ಬಂದಿ ಮತ್ತು ಸಾಕ್ಷಿಗಳು ಹೇಳಿಕೊಂಡರು. ಮಿಚಾಲಿಕ್‌ಳನ್ನು ಸಿಡ್ನಿಯ ಕಾಂಕಾರ್ಡ್‌ ಹಾಸ್ಪಿಟಲ್‌ಗೆ ಸಾಗಿಸಲಾಯಿತು. ಐದು ದಿನಗಳ ನಂತರ ಆಕೆ ಅಲ್ಲಿ ಮೃತಳಾದಳು.
ದಿನಾಂಕ 3 ಮೇ 2005ರಂದು ದಿ ಅನ್‌ಕ್ವೆಷ್ಚನಬಲ್ ಟ್ರೂತ್‌ ಏಳು ಧ್ವನಿಪಥಗಳುಳ್ಳ ಅವೃತ್ತಿಯಲ್ಲಿ, ಯಾವುದೇ ಅದ್ಧೂರಿ ಚಟುವಟಿಕೆಗಳಿಲ್ಲದೆ ಬಿಡುಗಡೆಯಾಯಿತು. ಇದು ಬಿಲ್ಬೋರ್ಡ್‌ 200 ಪಟ್ಟಿಯಲ್ಲಿ 24ನೆಯ ಸ್ಥಾನ ಗಳಿಸಿತು. ಮೊದಲ ವಾರದಲ್ಲಿ ಇದು ಕೇವಲ 37,000 ಪ್ರತಿಗಳ ಮಾರಾಟವಾಯಿತು. ನಲ್ಲಿ ಇದು 100,000ಕ್ಕಿಂತಲೂ ತುಸು ಹೆಚ್ಚು ಸಂಖ್ಯೆಯಲ್ಲಿ ಮಾರಾಟವಾಗಿದೆ. ಇದು ಬಹುಮಟ್ಟಿಗೆ ಕಳಪೆ ವಿಮರ್ಶೆಗಳನ್ನು ಪಡೆಯಿತು. ಡರ್ಸ್ಟ್‌ ರೇಜ್‌ ಎಗೇನ್ಸ್ಟ್‌ ದಿ ಮೆಷಿನ್‌ ವಾದ್ಯತಂಡದ ಪ್ರಮುಖ ಗಾಯಕ ಝಾಕ್‌ ಡಿ ಲಾ ರೊಚಾರನ್ನು ಅನುಕರಿಸಲು ಹೊರಟಿದ್ದಾರೆ; ಎಂದು ಕೆಲವು ಟೀಕಾಕಾರರು ಅಭಿಪ್ರಾಯಪಟ್ಟರು.
ಮುಂಬರುವ ಬಿಡುಗಡೆಯೊಂದಕ್ಕಾಗಿ ವಾದ್ಯತಂಡವು ಒಂದು ಆಲ್ಬಮ್‌ ಹಿಡಿಸುವಷ್ಟು ಗೀತೆಗಳನ್ನು ಆಗಲೇ ಧ್ವನಿಮುದ್ರಣ ಮಾಡಿಯಾಗಿತ್ತು. ಆದರೆ, ಈಗ ಮೈಕ್‌ ಸ್ಮಿತ್ ವಾದ್ಯತಂಡದಕ್ಕೆ ಸೇರ್ಪಡೆಯಾಗುವುದರೊಂದಿಗೆ, ಮುಂದಿನ ಆಲ್ಬಮ್‌ ಹಿಡಿಸುವಷ್ಟು ಹಾಡುಗಳನ್ನು ಸ್ಟುಡಿಯೊದಲ್ಲಿಯೇ ಸಂಯೋಜಿಸುವುದೆಂದು ನಿರ್ಧರಿಸಲಾಯಿತು. ಇದರಲ್ಲಿ ಆಯ್ದುಕೊಳ್ಳಲಾಗುವ ಅತ್ಯುತ್ತಮ ಧ್ವನಿಪಥಗಳನ್ನು ಅಂತಿಮ ಬಿಡುಗಡೆಗೆ ಬಳಸಲಾಗುವುದಿತ್ತು. ಆಲ್ಬಮ್‌ಗೆ ಆಯ್ಕೆಯಾಗದ ಹಾಡುಗಳನ್ನು 'ಆಫ್‌ ದಿ ರೆಕಾರ್ಡ್‌' ಹಾಡುಗಳೆಂದು ಫ್ರೆಡ್‌ ಉಲ್ಲೇಖಿಸುವರು; ಅವುಗಳದ್ದೇ ಒಂದು ಪ್ರತ್ಯೇಕ ಆಲ್ಬಮ್‌ ಮಾಡಬಹುದು ಎಂದು ಹೇಳುತ್ತಿದ್ದರು.
ಈ ದುರ್ಘಟನೆಯ ವಿಚಾರಣಾ ನ್ಯಾಯಾಲಯದ ತೀರ್ಪಿನಲ್ಲಿ, ಒಂದೆಡೆ ವಾದ್ಯತಂಡ ಆ ಹುಡುಗಿಯ ನೆರವಿಗೆ ಹೋಗುವಲ್ಲಿ ಇನ್ನಷ್ಟು ಕಾಳಜಿ ವಹಿಸಬಹುದಾಗಿತ್ತು ಎಂದರೂ, ಆ ಗೋಷ್ಟಿಯ ಆಯೋಜಕರಾದ ಕ್ರಿಯೇಟಿವ್‌ ಎಂಟರ್ಟೇನ್ಮೆಂಟ್‌ ಆಸ್ಟ್ರೇಲಿಯಾ ದೂರಿನ ಹೆಚ್ಚು ಪಾಲು ಹೊರಬೇಕಾಯಿತು. ವೀಡಿಯೊ ಚಿತ್ರೀಕರಣಗಳನ್ನು ವೀಕ್ಷಿಸಿ, ಸಾಕ್ಷ್ಯಗಳನ್ನೆಲ್ಲ ಪರಿಗಣಿಸಿದ ನಂತರ, 'ಲಿಂಪ್ ಬಿಜ್ಕಿಟ್‌ ವಾದ್ಯತಂಡವು ವೇದಿಕೆಗೆ ಬಂದಾಗ ಪ್ರೇಕ್ಷಕರ ಸಾಂದ್ರತೆ ಬಹಳ ಹೆಚ್ಚಾಗಿತ್ತು, ಆದ್ದರಿಂದ ತಂಡದ ಸುತ್ತಲೂ ಪಂಜರವೊಂದನ್ನು ನಿರ್ಮಿಸಬೇಕಾಯಿತು' ಎಂದು ಆ ಘಟನೆಯ ವಿಚಾರಣಾ ನ್ಯಾಯಾಧೀಶ ಮಿಲೆಜ್‌ ಹೇಳಿದರು.
ಲೇಡೀಸ್‌ ನೈಟ್‌ ಇನ್‌ ಕ್ಯಾಂಬೊಡಿಯಾ ಪ್ರವಾಸವು ಲಿಂಪ್‌ ಬಿಜ್ಕಿಟ್‌ ವಾದ್ಯತಂಡದ ಇನ್ನೊಂದು ಅಪೂರ್ವ ಕಲ್ಪನೆಯಾಗಿತ್ತು. ತಮ್ಮ ತಂಡದ ಕಾರ್ಯಕ್ರಮಗಳಿಗೆ ಹಾಜರಾದವರಲ್ಲಿ ಬಹುಪಾಲು ಯುವಕರೇ ಇದ್ದದ್ದನ್ನು ಫ್ರೆಡ್‌ ಗಮನಿಸಿದ್ದರು. ಇದರ ಫಲವಾಗಿ, ಈ ಕಾರ್ಯಕ್ರಮಕ್ಕೆ ಇನ್ನಷ್ಟು ಮಹಿಳೆಯರು ಬರಲೆಂದು ಈ ಪ್ರವಾಸಕ್ಕೆ ಮಹಿಳೆಯರಿಗೆ ಉಚಿತ ಪ್ರವೇಶ ನೀಡಲಾಯಿತು. ಈ ಪ್ರವಾಸವು ಭಾರೀ ಯಶಸ್ಸು ಗಳಿಸಿತು. ಲಿಂಪ್‌ ಬಿಜ್ಕಿಟ್ ವಾದ್ಯತಂಡದ ಮುಂದಿನ ಕಾರ್ಯಕ್ರಮಗಳಿಗೆ ಸ್ತ್ರೀಯರೂ ಸಹ ಹೆಚ್ಚು ಸಂಖ್ಯೆಗಳಲ್ಲಿ ಹಾಜರಾಗುವವರಿದ್ದರು.
ಗ್ರೇಟೆಸ್ಟ್‌ ಹಿಟ್ಸ್ ಬಿಡುಗಡೆಯ ನಂತರ, ವೆಸ್‌ ಬೊರ್ಲೆಂಡ್‌ ತಂಡವನ್ನು ತೊರೆದರು. ಇದರೊಂದಿಗೆ ಲಿಂಪ್‌ ಬಿಜ್ಕಿಟ್‌ ಅನಧಿಕೃತವಾಗಿ ವಿರಾಮಸ್ಥಿತಿಗೆ ಹೋಯಿತು. ಡರ್ಸ್ಟ್‌ ಪಾಪುಲೇಷನ್‌ 436 ಹಾಗೂ ದಿ ಲಾಂಗ್‌ಷಾಟ್ಸ್‌ ನಂತಹ ಚಲನಚಿತ್ರಗಳಲ್ಲಿ ನಟಿಸಿ ನಿರ್ದೇಶಿಸತೊಡಗಿದರು. ಒಟ್ಟೊ ಪುನಶ್ಚೇತನಾ ಚಿಕಿತ್ಸೆ ಪಡೆದು, ಇತರೆ ವಾದ್ಯತಂಡಗಳು ಮತ್ತು ಕಲಾವಿದರೊಂದಿಗೆ ಸಹಯೋಗಿತ್ವ ನಡೆಸಿದರು. ಇದೇ ರೀತಿ ವಾದ್ಯತಂಡದ ಇತರೆ ಸದಸ್ಯರಾದ ರಿವರ್ಸ್‌ ಮತ್ತು ಲೀತಲ್‌ ಸಹ ಇತರೆ ತಂಡಗಳೊಂದಿಗೆ ಸಹಯೋಗಿತ್ವ ಮಾಡಿಕೊಂಡರು.
ಬೊರ್ಲೆಂಡ್ ಪುನರಾಗಮನದ ಕುರಿತು ಡರ್ಸ್ಟ್‌ ಹೇಳಿದ್ದು ಹೀಗೆ: ಮೈಕ್‌ ತೊರೆದದ್ದು ನಮಗೆ ಸರಿಯೆನಿಸಿದೆ. ನಮ್ಮ ಕುಟುಂಬ ಮತ್ತು ಮೂಲ ಸ್ವಭಾವ ಪ್ರವೃತ್ತಿಗಳಿಗೆ ಬದ್ಧರಾಗಿರುವ ಜನರು ನಾವು, ಇಡಿಯಾಗಿ ನೇರ ಅರಿವಿನ ಮೇಲೆ ನಾವು ಕಾರ್ಯಪ್ರವೃತ್ತರಾಗುವೆವು. ಮೈಕ್‌ ಅಂತಹ ಮನುಷ್ಯನಾಗಿರಲಿಲ್ಲ. ಆತನೊಂದಿಗೆ ಕೆಲಸ ಮಾಡುವಲ್ಲಿ ಮಜಾ ಎನಿಸಿದರೂ, ಮಾನಸಿಕವಾಗಿ ಆತನು ನಮಗೆ ಬೇಕಾಗಿದ್ದ ಸಮಯದಲ್ಲಿ ಅಲ್ಲಿ ಇರಲೇ ಇಲ್ಲ ಈ ಹಂತದಲ್ಲಿ, ವಾದ್ಯತಂಡವು ತನ್ನ ಮುಂಚಿನ ಲಾಂಛನವನ್ನು ಪುನಃ ಬಳಸಲು ಅನುವಾಯಿತು.
ಇದಾದ ಶೀಘ್ರದಲ್ಲಿಯೇ, ರಾಬ್‌ ವಾಟರ್ಸ್‌ ತಾವು ಸಹ-ಗೀತ ರಚನೆ ಮಾಡಿದ ಹಾಡುಗಳನ್ನು ತಂಡವು ಉಪಯೋಗಿಸಿತೆಂದು ಆರೋಪಿಸಿ ಲಿಂಪ್‌ ಬಿಜ್ಕಿಟ್‌ ವಿರುದ್ಧ ಮೊಕದ್ದಮೆ ಹೂಡಿದರು. ವಾಟರ್ಸ್‌ ಈ ಮೊಕದ್ದಮೆಯನ್ನು ಗೆದ್ದು, ಅವರಿಗೆ ಆರಂಕಿ ಮೊತ್ತದ ಪರಿಹಾರವೂ ದೊರಕಿತು. ಹಾಡುಗಳನ್ನು ರಚಿಸುವಲ್ಲಿ ನೆರವಾದ ಟೆರಿ ಬಾಲ್ಸಮೊ ಮೊಕದ್ದಮೆ ಹೂಡುವ ಇಂಗಿತ ವ್ಯಕ್ತಪಡಿಸಲಿಲ್ಲ.
ದಿನಾಂಕ 11 ಫೆಬ್ರವರಿ 2009ರಂದು, ಡರ್ಸ್ಟ್‌ ತಮ್ಮ ಟ್ವಿಟರ್‌ ಖಾತೆಯಲ್ಲಿ, '1 - . ' ಎಂದು ನಮೂದಿಸಿದ್ದರು. ಈ ಅಂತರಜಾಲತಾಣವು ಹಲವು ವರ್ಷಗಳ ನಂತರ ಲಭ್ಯವಾದದ್ದು ಇದೇ ಮೊದಲ ಬಾರಿ. ಇದು ವೆಸ್‌ರ ಪುನರಾಗಮನವನ್ನು ಸಹ ಖಚಿತಪಡಿಸಿತು. ಮುಖಪುಟದಲ್ಲಿನ ಒಂದು ಬ್ಲಾಗ್‌ನಲ್ಲಿ ಫ್ರೆಡ್‌ ಡರ್ಸ್ಟ್‌ ಮತ್ತು ವೆಸ್ ಬೊರ್ಲೆಂಡ್‌ ಜಂಟಿ ಹೇಳಿಕೆ ನೀಡಿದರು.
ಗಿಟಾರ್‌, ಡ್ರಮ್‌ ಮತ್ತು ಬಾಸ್‌ಗಳ ವಾದ್ಯ ನಿಂತ ಮೇಲೂ, ಲೀತಲ್‌ ಮೆಲ್ಲನೆ ಕಂಪ್ಯೂಟರ್‌-ನಿರ್ಮಿತ ಆವರ್ತನವನ್ನು ನುಡಿಸುತ್ತಿದ್ದರಂತೆ. ಈ ಅಂತರವಾದನವನ್ನು ನುಡಿಸುವ ಜವಾಬ್ದಾರಿಯನ್ನು ಲೀತಲ್‌ ಹೊತ್ತಿದ್ದರು, ಎಂದು ಡರ್ಸ್ಟ್‌ ಒಪ್ಪಿಕೊಂಡರೂ, ಈ ಮೆಲ್ಲನೆಯ ಮಧುರ ಸಂಗೀತವು ಪ್ರೇಕ್ಷಕರ ಮೇಲೆ ಸ್ತಬ್ದಗೊಳಿಸುವ ಪ್ರಭಾವ ಬೀರಿತೆಂದು ಹೇಳಿಕೊಂಡರು.
'ಪುಟ್‌ ಯುವರ್ ಗಿಟಾರ್‌ ವೇರ್‌ ಯುವರ್ ಮೌತ್‌ ಈಸ್‌' ಸ್ಪರ್ಧೆಯಲ್ಲಿ ಅಂತಿಮ ಸುತ್ತಿಗೆ ಬಂದವರ ಬದಲಿಗೆ, ಮುಂಚೆ ಸ್ನಾಟ್‌ ತಂಡದಲ್ಲಿ ಗಿಟಾರ್‌ ನುಡಿಸುತ್ತಿದ್ದ ಮೈಕ್‌ ಸ್ಮಿತ್‌ರನ್ನು ಸೇರಿಸಿಕೊಳ್ಳಲಾಯಿತು. ತಮ್ಮ ಶೈಲಿಯಲ್ಲಿನ ಬದಲಾವಣೆಯನ್ನು ಉತ್ತೇಜಿಸಲು, ವಾದ್ಯತಂಡವು ತನ್ನ ಲೊಗೊವನ್ನು 'ಲಿಂಪ್ಬಿಜ್ಕಿಟ್' ಗೆ ಪರಿವರ್ತಿಸಿತು. ‌
ಲಿಂಪ್‌ ಬಿಜ್ಕಿಟ್‌ ಅಮೆರಿಕಾ ದೇಶದ ಒಂದು ರಾಕ್‌ ಸಂಗೀತ ವಾದ್ಯತಂಡ. ಇದರ ಮೂಲಸ್ಥಾನ ಫ್ಲಾರಿಡಾ ರಾಜ್ಯದ ಜ್ಯಾಕ್ಸನ್ವಿಲ್‌. ಫ್ರೆಡ್‌ ಡರ್ಸ್ಟ್‌ , ವೆಸ್‌ ಬೊರ್ಲೆಂಡ್‌ , ಸ್ಯಾಮ್‌ ರಿವರ್ಸ್‌ , ಜಾನ್‌ ಒಟ್ಟೊ ಹಾಗೂ ಲೀತಲ್‌ ಈ ವಾದ್ಯತಂಡದ ಸದಸ್ಯರು.
ಲಿಂಪ್‌ ಬಿಜ್ಕಿಟ್‌ ಮೂರು ಗ್ರ್ಯಾಮಿ ಪ್ರಶಸ್ತಿಗಳಿಗಾಗಿ ನಾಮನಿರ್ದೇಶನ ಗಳಿಸಿತಲ್ಲದೆ, ಹಲವು ಇತರೆ ಪ್ರಸಿದ್ಧ ಪ್ರಶಸ್ತಿಗಳನ್ನು ಗಳಿಸಿದೆ.
ಈ ವಾದ್ಯತಂಡದ್ದು ವಿಶ್ವಾದ್ಯಂತ ಸುಮಾರು 35 ದಶಲಕ್ಷ ಆಲ್ಬಮ್‌ಗಳು ಮಾರಾಟವಾಗಿವೆಯೆಂದು ಅಂದಾಜಿಸಲಾಗಿದೆ.
ಫ್ರೆಡ್‌ ಡರ್ಸ್ಟ್‌ ಸ್ಯಾಮ್‌ ರಿವರ್ಸ್‌ರನ್ನು ಭೇಟಿಯಾದ ನಂತರ ಲಿಂಪ್‌ ಬಿಜ್ಕಿಟ್‌ ವಾದ್ಯತಂಡವು 1995ರಲ್ಲಿ ಜ್ಯಾಕ್ಸನ್ವಿಲ್‌ನಲ್ಲಿ ಸಂಘಟಿತವಾಯಿತು.
1970ರ ದಶಕದ ಕಾಲಾವಧಿಯಲ್ಲಿ ಅವರು ತಮ್ಮ ರಾಜಕೀಯ ವೃತ್ತಿಯನ್ನು ಆರಂಭಿಸಿದರು. ವಿದ್ಯಾರ್ಥಿ ಸಂಘದ ಮುಖಂಡರಾಗಿ ಇಂದಿರಾ ಗಾಂಧಿ ಸರ್ಕಾರದ ವಿರುದ್ಧ ಪ್ರತಿಭಟನೆಗಳನ್ನು ನಡೆಸಿದರು. ಶ್ರೀ ಜಯಪ್ರಕಾಶ್‌ ನಾರಾಯಣ್‌ರ ನೇತೃತ್ವದಲ್ಲಿ, ಬಿಹಾರದಲ್ಲಿ ವಿದ್ಯಾರ್ಥಿ ಚಳವಳಿಯ ಮುಂದಾಳತ್ವ ವಹಿಸಿದರು. 1975ರಲ್ಲಿ ಇಂದಿರಾ ಗಾಂಧಿ ದೇಶಾದ್ಯಂತ ವಿಧಿಸಿದ ತುರ್ತು ಪರಿಸ್ಥಿತಿಯಲ್ಲಿ ರವಿ ಶಂಕರ್‌ ಪ್ರಸಾದ್ ಸೇರಿದಂತೆ ಹಲವು ಮುಖಂಡರು ಬಂಧನಕ್ಕೊಳಗಾದರು. ಹಲವು ವರ್ಷಗಳ ಕಾಲ ಅವರು ಅಖಿಲ ಭಾರತೀಯ ವಿದ್ಯಾರ್ಥಿ ಪರಿಷತ್‌ ಸಂಘಟನೆಯಲ್ಲಿ ಸಕ್ರಿಯರಾಗಿದ್ದರು. ಈ ಸಂಘಟನೆಯಲ್ಲಿ ಅವರು ವಿವಿಧ ಹುದ್ದೆಗಳನ್ನು ಅಲಂಕರಿಸಿದರು. ತಮ್ಮ ಕಾಲೇಜ್‌ ವ್ಯಾಸಂಗದ ದಿನಗಳಲ್ಲಿ ಅವರು ಪಟ್ನಾ ವಿಶ್ವವಿದ್ಯಾನಿಲಯ ವಿದ್ಯಾರ್ಥಿ ಸಂಘದ ಸಹ-ಪ್ರಧಾನಕಾರ್ಯದರ್ಶಿ ಹಾಗೂ ನಂತರ ಈ ವಿಶ್ವವಿದ್ಯಾನಿಲಯದಲ್ಲಿ ಸೆನೇಟ್‌, ಹಣಕಾಸು ಸಮಿತಿ, ಕಲೆ ಮತ್ತು ಕಾನೂನು ಬೋಧಕವೃಂದದ ಸದಸ್ಯರಾಗಿ ಸೇವೆ ಸಲ್ಲಿಸಿದರು.
2002ರ ಏಪ್ರಿಲ್‌ ತಿಂಗಳಲ್ಲಿ ದಕ್ಷಿಣ ಆಫ್ರಿಕಾದ ಡರ್ಬನ್‌ ನಗರದಲ್ಲಿ ಅಲಿಪ್ತ ರಾಷ್ಟ್ರಗಳ ಮಂತ್ರಿಗಳ ಮಹಾಸಮ್ಮೇಳನದಲ್ಲಿ ಭಾಗವಹಿಸಿದ ಭಾರತೀಯ ತಂಡದ ಮುಖ್ಯರಸ್ಥರಾಗಿದ್ದರು. ಆನಂತರ, ಪೆಲೆಸ್ಟಿನ್‌ ಮುಖಂಡ ಸ್ವರ್ಗೀಯ ಯಾಸಿರ್‌ ಆರಫತ್‌ರನ್ನು ಭೇಟಿಯಾಗಿ, ಅವರ ದೇಶದೊಂದಿಗೆ ಐಕಮತ್ಯ ಸೂಚಿಸಲೆಂದು, ಅಲಿಪ್ತ ರಾಷ್ಟ್ರ ಚಳವಳಿ ಮಂತ್ರಿ ನಿಯೋಗದ ಸದಸ್ಯರಾಗಿದ್ದ ರವಿ ಶಂಕರ್‌ ಪ್ರಸಾದ್‌ರನ್ನು ರಮಲ್ಲಾ ನಗರಕ್ಕೆ ಕಳುಹಿಸಲಾಗಿತ್ತು. ಇದಲ್ಲದೆ, ವೆಸ್ಟ್‌ ಇಂಡೀಸ್‌ನ ಸೇಂಟ್ ವಿನ್ಸೆಂಟ್‌ ನಗರದಲ್ಲಿ ಕಾಮನ್ವೆಲ್ತ್‌ ಕಾನೂನು ಮಂತ್ರಿಗಳ ಶೃಂಗಸಭೆಯಲ್ಲಿ ಭಾಗವಹಿಸಲು ಭಾರತೀಯ ನಿಜೋಜನೆಯ ಮುಖ್ಯಸ್ಥರಾಗಿದ್ದರು. ಕಾನ್‌, ವೆನಿಸ್‌ ಮತ್ತು ಲಂಡನ್‌ ನಗರಗಳಲ್ಲಿ ನಡೆದ ಚಲನಚಿತ್ರೋತ್ಸವಗಳಲ್ಲಿ ರವಿ ಶಂಕರ್‌ ಪ್ರಸಾದ್‌ ಭಾರತೀಯ ನಿಯೋಗದ ಮುಖ್ಯಸ್ಥರಾಗಿದ್ದರು.
ರವಿ ಶಂಕರ್‌ ಪ್ರಸಾದ್ 1954ರ ಆಗಸ್ಟ್‌ 30ರಂದು ಬಿಹಾರ್‌ ರಾಜ್ಯದ ರಾಜಧಾನಿ ಪಟ್ನಾದಲ್ಲಿ ಕುಲೀನ ಕಾಯಸ್ಥ ಕುಟುಂಬದಲ್ಲಿ ಜನಿಸಿದರು.‌ ಅವರು ಪಟ್ನಾ ವಿಶ್ವವಿದ್ಯಾನಿಲಯದಲ್ಲಿ ಬಿ.ಎ. ಆನರ್ಸ್‌., ಎಂ.ಎ. ಹಾಗೂ ಎಲ್‌.ಎಲ್‌.ಬಿ. ಕಾನೂನು ಪದವಿ ಗಳಿಸಿದರು. ರವಿಯವರ ತಂದೆ ಸ್ವರ್ಗೀಯ ಶ್ರೀ ಠಾಕುರ್‌ ಪ್ರಸಾದ್‌ ಪಟ್ನಾ ಉಚ್ಚ ನ್ಯಾಯಾಲಯದಲ್ಲಿ ಪ್ರಮುಖ ಹಿರಿಯ ವಕೀಲರು ಹಾಗೂ ಇಂದು ಬಿಜೆಪಿ ಎನ್ನಲಾಗಿರುವ ಜನ ಸಂಘ ಪಕ್ಷದ ಪ್ರಮುಖ ಸಂಸ್ಥಾಪಕರಲ್ಲಿ ಒಬ್ಬರಾಗಿದ್ದರು. ಪಟ್ನಾ ವಿಶ್ವವಿದ್ಯಾನಿಲಯದಲ್ಲಿ ಇತಿಹಾಸ ವಿಭಾಗದ ಪ್ರಾಧ್ಯಾಪಕರಾಗಿರುವ ಡಾ. ಶ್ರೀಮತಿ ಮಾಯಾ ಶಂಕರ್‌ ಅವರನ್ನು ರವಿ ಶಂಕರ್‌ ಪ್ರಸಾದ್‌ 1982ರ ಫೆಬ್ರವರಿ 3ರಂದು ವಿವಾಹವಾದರು.
ಅವರು ಬಿಜೆಪಿಯ ಯುವ ವಿಭಾಗ ಹಾಗೂ ಪಕ್ಷದ ಮುಖ್ಯ ಸಂಘಟನೆಯಲ್ಲಿ ರಾಷ್ಟ್ರೀಯ ಮಟ್ಟದ ಹಲವು ಹುದ್ದೆಗಳಲ್ಲಿ ಜವಾಬ್ದಾರಿ ನಿಭಾಯಿಸಿದ್ದಾರೆ. 2000ದಲ್ಲಿ ಅವರು ಸಂಸತ್‌ ಸದಸ್ಯರಾದರು. 2001ರಲ್ಲಿ ಭಾರತದ ಅಂದಿನ ಪ್ರಧಾನಿ ಅಟಲ್‌ ಬಿಹಾರಿ ವಾಜಪೇಯಿ ಸರ್ಕಾರದಲ್ಲಿ ಕಲ್ಲಿದ್ದಲು ಮತ್ತು ಗಣಿ ಮಂತ್ರಾಲಯದಲ್ಲಿ ಅವರು ರಾಜ್ಯ ಮಂತ್ರಿಯಾಗಿದ್ದರು. ಗಣಿ ಮತ್ತು ಕಲ್ಲಿದ್ದಲು ಕ್ಷೇತ್ರಗಳಲ್ಲಿ ಸುಧಾರಣಾ ಕ್ರಮಗಳನ್ನು ಚುರುಕುಗೊಳಿಸಿದ್ದರು. ಕಲ್ಲಿದ್ದಲು ಕ್ಷೇತ್ರದಲ್ಲಿ ದಕ್ಷತೆ ಮತ್ತು ವೃತ್ತಿಪರ ರೀತಿ-ರಿವಾಜು ತರುವಲ್ಲಿ ಮೊದಲಿಗರಾಗಿದ್ದರು. ಇಂದು ಅವರು ಬಿಜೆಪಿಯ ಪ್ರಮುಖ ವಕ್ತಾರರಾಗಿದ್ದಾರೆ.
ಶ್ರೀ ರವಿ ಶಂಕರ್‌ ಪ್ರಸಾದ್‌ ಭಾರತೀಯ ಜನತಾ ಪಕ್ಷ ದ ಒಬ್ಬ ರಾಜಕಾರಣಿ. ಸದ್ಯಕ್ಕೆ ಅವರು ಭಾರತದ ಸಂಸತ್‌ ಸದಸ್ಯರಾಗಿದ್ದು, ಭಾರತೀಯ ಸಂಸತ್‌ನ ಮೇಲ್ಮನೆಯಾದ ರಾಜ್ಯಸಭೆಯಲ್ಲಿ ಬಿಹಾರ್‌ ರಾಜ್ಯವನ್ನು ಪ್ರತಿನಿಧಿಸುತ್ತಿದ್ದಾರೆ. ಇದಕ್ಕೆ ಮುಂಚೆ, ರಾಷ್ಟ್ರೀಯ ಪ್ರಜಾಪ್ರಭುತ್ವ ಮೈತ್ರಿಕೂಟ ಸರ್ಕಾರದಲ್ಲಿ ಅವರು ಕಲ್ಲಿದ್ದಲು ಮತ್ತು ಗಣಿ ಮಂತ್ರಾಲಯ, ಕಾನೂನು ಮತ್ತು ನ್ಯಾಯ ಮಂತ್ರಾಲಯ ಹಾಗೂ ಸೂಚನಾ ಮತ್ತು ಪ್ರಸಾರ ಮಂತ್ರಾಲಯಗಳಲ್ಲಿ ರಾಜ್ಯ ಮಂತ್ರಿಯಾಗಿದ್ದರು. ಪ್ರಸಾದ್‌ ಬಿಜೆಪಿಯ ಚಿರಪರಿಚಿತ ಸದಸ್ಯರಾಗಿದ್ದಾರೆ.
ಅವರು ಸಚಿವ ಸಂಪುಟಕ್ಕೆ ಸೇರಿದ ಹದಿನೈದು ದಿನಗಳೊಳಗೆ, 2002ರ ಜುಲೈ 1ರಂದು ರವಿ ಶಂಕರ್‌ ಪ್ರಸಾದ್‌ರಿಗೆ ಕಾನೂನು ಮತ್ತು ನ್ಯಾಯ ಸಚಿವಾಲಯದಲ್ಲಿ ರಾಜ್ಯ ಮಂತ್ರಿಯಾಗಿ ಹೆಚ್ಚುವರಿ ಹುದ್ದೆ ನೀಡಲಾಯಿತು. ಅವರು ಜನ ಪ್ರತಿನಿಧಿ ಕಾಯಿದೆಯಲ್ಲಿ ತಿದ್ದುಪಡಿ ತರಲು ಮಸೂದೆ ಸಿದ್ಧಪಡಿಸಿದರು. ತ್ವರಿತ ನ್ಯಾಯಾಲಯಗಳ ಕಾರ್ಯಕಲಾಪಗಳನ್ನು ಇನ್ನಷ್ಟು ವೇಗಗೊಳಿಸಲು ಅಗತ್ಯ ಕ್ರಮ ಕೈಗೊಂಡರು.
ಸೂಚನೆ ಮತ್ತು ಪ್ರಸಾರ ಮಂತ್ರಿಯಾಗಿ ಅವರು ರೇಡಿಯೊ, ದೂರದರ್ಶನ ಮತ್ತು ಅನಿಮೇಷನ್‌ ಕ್ಷೇತ್ರಗಳಲ್ಲಿ ಸುಧಾರಣೆ ತಂದರು. ಭಾರತೀಯ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ ಕೇಂದ್ರವನ್ನು ಗೋವಾದಲ್ಲೇ ಕಾಯಂ ಆಗಿ ನಡೆಯುವಂತೆ ಸಕಲ ಮೂಲಭೂತ ಹಾಗೂ ಆಧುನಿಕ ಸಿದ್ಧತೆ ಮಾಡಿಸಿಕೊಟ್ಟರು.
2006ರ ಅಕ್ಟೋಬರ್‌ ತಿಂಗಳಲ್ಲಿ, ವಿಶ್ವಸಂಸ್ಥೆ ಮಹಾ ಸಭೆ ಯಲ್ಲಿ ರವಿ ಶಂಕರ್‌ ಪ್ರಸಾದ್‌ ಭಾರತವನ್ನು ಪ್ರತಿನಿಧಿಸಿದರು.
ಇವರು ರೈಲ್ವೆ ಇಲಾಖೆಯಲ್ಲಿ ಸೇವೆ ಸಲ್ಲಿಸಿ ನಿವೃತ್ತಿಹೊಂದಿದ್ದಾರೆ.ಸುಮಾರು ೩೫ ಕವನ ಸಂಕಲಗಳನ್ನು ರಚಿಸಿದ್ದಾರೆ ಧಾರವಾಡ ಆಕಾಶವಾಣಿಯಲ್ಲಿ ಇವರ ನೂರಾರು ಕವನಗಳು ಬಿತ್ತರಗೊಂಡಿವೆ.ಇವರ ಪ್ರಮುಖ ಕವನ ಸಂಕಲನಗಳೆಂದರೆ "ಬರೆದವನು ನಾನಲ್ಲ","ಹನ್ನೊಂದನೇಯ ಅವತಾರ", "ಶೃಂಗಾರ ಕಾವ್ಯ". ಕವನ ಸ೦ಕಲನಗಳು ಸುಧಾ ಸರಿತ, ನವರಸ, ಉದಯಗೀತ, ಗುಬ್ಬಿಯ ಗೂಡು, ಕಾವ್ಯಾ೦ಜಲಿ, ಮೋಹಿನಿ ಭಸ್ಮಾಸುರ, ಕರುನಾಡು ಮುತ್ತುಗಳು, ಗೀತ ಮ೦ಜರಿ, ಕಾವ್ಯ ರತ್ನ, ಮಕ್ಕಳ ಹಾಡು, ಕಾವ್ಯ ವಿಲಾಸ, ಶ್ರೀ ಸಿಧ್ಧಲಿ೦ಗೇಶ್ವರ ಕ್ಷೇತ್ರ, ಶೃ೦ಗಾರ ಕಾವ್ಯ, ಕಾವ್ಯ ಕುಸುಮ, ಹನ್ನೋ೦ದನೇಯ ಅವತಾರ, ಪಯಣ , ಕಾವ್ಯಸೌರಭ, ಸುಪ್ರಭಾತ, ಮೀರಾಬಾಯಿಯ ಕಥೆ, ನಲ್ಲೆಯೂರಿಗೆ, ಕಾವ್ಯಶ್ರೀ, ಭಾವಭಾಸ್ಕರ, ಎನ್ನ ಶಾಕು೦ತಲದಿ, ದಾಹ, ಸು೦ದರ ಸೃಷ್ಟಿ, ಮಕ್ಕಳ ಮನೆ, ಕಿನ್ನರ ಜೋಗಿ, ಬರೆದವನು ನಾನಲ್ಲ, ಬಾಳಿನ ಕಣ್ಣು , ಆಶಾಕಿರಣ್, ಪ್ರೀತಿಯೇ ಪ್ರೀತಿಯು, ಮನದನ್ನೆ ಬರುತಿಹಳು, ಏನೋ ಹೊಸತು.
ಎರಡನೆಯ ಮಹಾಯುದ್ಧದ ನಂತರ, ವೃತ್ತಿಪರ ಲೀಗ್ ಗಳು ಹಲವಾರು ಲ್ಯಾಟಿನ್ ಅಮೆರಿಕನ್ ದೇಶಗಳಲ್ಲಿ ಸ್ಥಾಪನೆಗೊಂಡವು, ವಿಶೇಷವಾಗಿ ವೆನೆಝೂಯೆಲಾ ಮತ್ತು ದ ಡೊಮಿನಿಕನ್ ರಿಪಬ್ಲಿಕ್ ಗಳಲ್ಲಿ. ೧೯೭೦ನೆಯ ದಶಕದ ಮೊದಲಿನಿಂದಲೂ, ವಾರ್ಷಿಕ ಕೆರಿಬಿಯನ್ ಸರಣಿಯು ಲ್ಯಾಟಿನ್ ಅಮೆರಿಕದ ಚಳಿಗಾಲದ ಲೀಗ್ ನ ನಾಲ್ಕು ಪ್ರಮುಖ ಚಾಂಪಿಯನ್ ಷಿಪ್ ಕ್ಲಬ್ ಗಳಿಗೆ ಸರಿಸಮವಾಗಿದೆ; ಡೊಮಿನಿಕನ್ ವಿಂಟರ್ ಲೀಗ್, ಮೆಕ್ಸಿಕನ್ ಪೆಸಿಫಿಕ್ ಲೀಗ್, ಪ್ಯುಯೆರ್ಟೋ ರಿಕನ್ ಪ್ರೊಫೆಷನಲ್ ಬೇಸ್ ಬಾಲ್ ಲೀಗ್, ಮತ್ತು ವೆನೆಝೂಯೆಲನ್ ಪ್ರೊಫೆಷನಲ್ ಬೇಸ್ ಬಾಲ್ ಲೀಗ್. ಏಷ್ಯಾದಲ್ಲಿ, ದಕ್ಷಿಣ ಕೊರಿಯಾ , ತೈವಾನ್ , ಮತ್ತು ಚೀನಾ ದೇಶಗಳಲ್ಲಿ ವೃತ್ತಿಪರ ಲೀಗ್ ಗಳಿವೆ.
ಬೇಸ್ ನಲ್ಲಿ ಆಗಲೇ ಇರುವ ಯಾವುದೇ ರನ್ನರ್ ಬಾರಿಸಲ್ಪಟ್ಟ ಚೆಂಡುಗಳು ಲ್ಯಾಂಡ್ ಆದಾಗ ಅಥವಾ ಫೇಯ್ರ್ ಪ್ರದೇಶದಲ್ಲಿ ಭೂಮಿಯನ್ನು ಮುಟ್ಟಿದಾಗ, ಹಾಗೂ ಚೆಂದು ಲ್ಯಾಂಡ್ ಆಗುವ ಮೊದಲು ಅಥವಾ ನಂತರ, ಮುಂದೋಡಲು ಯತ್ನಿಸಬೇಕು; ಮೊದಲ ಬೇಸ್ ನಲ್ಲಿರುವವನು ಚೆಂಡು ಕ್ರೀಡಾಕ್ಷೇತ್ರದಲ್ಲಿ ಬಿದ್ದಾಕ್ಷಣ ಖಂಡಿತ ಓಡಲು ಯತ್ನಿಸಲೇಬೇಕು. ಕ್ಷೇತ್ರದಲ್ಲಿ ಹೊಡೆದ ಚೆಂಡು ಒಳಾಂಗಣ ದಾಟುವ ಮುನ್ನವೇ ಫೌಲ್ ಆಗಿ ಉರುಳಿದರೆ, ಅದು ಡೆಡ್ ಆಗುತ್ತದೆ ಮತ್ತು ಆಟ ಶುರುವಾದಾಗ ತಾವಿದ್ದ ಜಾಗಕ್ಕೆ ರನ್ನರ್ ಗಳು ಮರಳಬೇಕಾಗುತ್ತದೆ. ಚೆಂದು ಗಾಳಿಯಲ್ಲಿ ಹೊಡೆಯಲ್ಪಟ್ಟು, ಭೂಮಿ ತಲುಪುವ ಮುನ್ನ ಹಿಡಿಯಲ್ಪಟ್ಟರೆ ಬ್ಯಾಟರ್ ಫ್ಲೈಡ್ ಔಟ್ ಆಗುತ್ತಾನೆ ಮತ್ತು ಬೇಸ್ ನಲ್ಲಿರುವ ಯಾವುದೇ ರನ್ನರ್ ಟ್ಯಾಗ್ ಅಪ್ ಆದರೆ ಮಾತ್ರ ಮುಂದೋಡಲು ಯತ್ನಿಸಬಹುದು ಅಥವಾ, ಚೆಂಡನ್ನು ಹಿಡಿದಾಗ ಅಥವಾ ಹಿಡಿದ ನಂತರ, ಆಟ ಶುರುವಾದಾಗ ಅವರಿದ್ದ ಬೇಸ್ ತಲುಪಬಹುದು. ಪಿಚರ್ ಚೆಂಡನ್ನು ಹೋಂ ಪ್ಲೇಟ್ ನತ್ತ ಎಸೆಯಲಿ ಯತ್ನಿಸುತ್ತಿರವಾಗಲೂ ರನ್ನರ್ ಗಳು ಮುಂದಿನ ಬೇಸ್ ನತ್ತ ಓಡಲು ಯತ್ನಿಸಬಹುದು - ಇಂತಹ ಯಶಸ್ವಿ ಯತ್ನವನ್ನು ಸ್ಟೋಲನ್ ಬೇಸ್ ಎಂದು ಕರೆಯುತ್ತಾರೆ.
ಕ್ರೀಡಾಕ್ಷೇತ್ರದತ್ತ ಹೊಡೆಯದ ಪಿಚ್ ಅನ್ನು ಸ್ಟ್ರೈಕ್ ಅಥವಾ ಬಾಲ್ ಎಂದು ಕರೆಯುತ್ತಾರೆ. ಯಾವ ಬ್ಯಾಟರ್ ವಿರುದ್ಧ ಮೂರು ಸ್ಟ್ರೈಕ್ ಗಳು ದಾಖಲಾಗುತ್ತವೋ ಅವನು ಸ್ಟ್ರೈಕ್ ಔಟ್ ಆಗುತ್ತಾನೆ. ಯಾವ ಬ್ಯಾಟರ್ ನ ವಿರುದ್ಧ ನಾಲ್ಕು ಬಾಲ್ ಗಳು ದಾಖಲಾಗುತ್ತವೋ ಅವನಿಗೆ ಬೇಸ್ ಆನ್ ಬಾಲ್ಸ್ ಅಥವಾ ವಾಕ್, ಎಂದರೆ ಮೊದಲ ಬೇಸ್ ನತ್ತ ತಡೆಯಿಲ್ಲದ ಮುನ್ನಡೆ, ನೀಡಲಾಗುತ್ತದೆ. (ಬ್ಯಾಟರ್ ನ ದೇಹದ ಯಾವುದೇ ಭಾಗ ಅಥವಾ ಸಮವಸ್ತ್ರಕ್ಕೆ ಬ್ಯಾಟರ್ ಅದರತ್ತ ಬ್ಯಾಟ್ ಬೀಸುವ ಮುನ್ನ ಅಥವಾ ಅದು ನೆಲವನ್ನು ಪಿಚ್ ಮಾಡಿದ ಚೆಂಡು ಮುಟ್ಟಿದಾಗ ಬ್ಯಾಟರ್ ತಡೆಯಿಲ್ಲದೆ ಮೊದಲ ಬೇಸ್ ನತ್ತ ಸಾಗಬಹುದು.) ಬಾಲ್ಸ್ ಮತ್ತು ಸ್ಟ್ರೈಕ್ ಗಳನ್ನು ನಿರ್ಧರಿಸುವುದಕ್ಕೆ ಅಂಪೈರ್ ಪಿಚ್ ಸ್ಟ್ರೈಕ್ ಝೋನ್ ಹಾದುಹೋಯಿತೋ ಇಲ್ಲವೋ ಎಂದು ನಿರ್ಣಯ ನೀಡುವುದು ಅತ್ಯವಶ್ಯ; ಬ್ಯಾಟರ್ ನ ಭುಜಗಳ ನಡುವಿನ ಕೇಂದ್ರ ಮತ್ತು ಬೆಲ್ಟ್ ಹಾಗೂ ಮಂಡಿಯ ಕುಳಿಯವರೆಗಿನ, ಹೋಂ ಪ್ಲೇಟ್ ಮೇಲಿನ ಒಂದು ಕಲ್ಪಿತ ಪ್ರದೇಶವನ್ನು ಸ್ಟ್ರೈಕ್ ಝೋನ್ ಎಂದು ಕರೆಯಲಾಗುತ್ತದೆ.
ಈ ಕೆಳಕಂಡವುಗಳಲ್ಲಿ ಯಾವುದಾದರೊಂದು ಸಂಭವಿಸಿದರೂ ಸ್ಟ್ರೈಕ್ ಎಂದು ಘೋಷಿಸಲಾಗುತ್ತದೆ:
ಬ್ಯಾಟರ್ ಉತ್ತಮವಾಗಿ ಪಿಚ್ ಆದ ಚೆಂಡನ್ನು ಕ್ಯಾಚರ್ ಗೆ ತಲುಪಲು ಬಿಟ್ಟಾಗ.
ಬ್ಯಾಟರ್ ಫೌಲ್ ಬಾಲ್ ಹೊಡೆಯುತ್ತಾನೆ - ಮೊದಲಿಗೆ ಫೌಲ್ ಪ್ರದೇಶದಲ್ಲಿ ಬೀಳುವ ಅಥವಾ ಮೊದಲಿಗೆ ಡೈಮಂಡ್ ನಲ್ಲಿ ಬಿದ್ದರೂ ಮೊದಲ ಅಥವಾ ಮೂರನೆಯ ಬೇಸ್ ದಾಟುವ ಮುನ್ನ ಫೌಲ್ ಪ್ರದೇಶಕ್ಕೆ ಸರಿಯುವ ಚೆಂಡು. ಆಗಲೇ ಬ್ಯಾಟರ್ ವಿರುದ್ಧ ಎರಡು ಸ್ಟ್ರೈಕ್ ಗಳಾಗಿದ್ದರೆ, ಫೌಲ್ ಬಾಲನ್ನು ಮೂರನೆಯ ಸ್ಟ್ರೈಕ್ ಎಂದು ಪರಿಗಣಿಸಲಾಗುವುದಿಲ್ಲ; ಆದ್ದರಿಂದ ಫೌಲ್ ಬಾಲ್ ಬ್ಯಾಟರ್ ಅನ್ನು ತಕ್ಷಣ ಸ್ಟ್ರೈಕ್ ಔಟ್ ಮಾಡಲು ಸಾಧ್ಯವಾಗುವುದಿಲ್ಲ. (ಈ ಹೊರತಾದುದಕ್ಕೊಂದು ಹೊರತಿದೆ: ಎರಡು-ಸ್ಟ್ರೈಕ್ ಫೌಲ್ ಬಂಟ್ ಅನ್ನು ಮೂರನೆಯ ಸ್ಟ್ರೈಕ್ ಎಂದು ದಾಖಲಿಸಲಾಗುತ್ತದೆ.)
ಪಿಚರ್ ಸ್ಟ್ರೈಕ್ ಝೋನ್ ನ ಹೊರಗೆ ಚೆಂಡನ್ನು ಎಸೆದಾಗ, ಅದರತ್ತ ಬ್ಯಾಟರ್ ಬ್ಯಾಟ್ ಬೀಸದೆ ಇದ್ದಾಗ, ಅದನ್ನು ಬಾಲ್ ಎಂದು ಕರೆಯಲಾಗುತ್ತದೆ.
ಬ್ಯಾಟ್ ಮಾಡುವ ತಂಡವು ರನ್ ಗಳಿಸಲು ಯತ್ನಿಸುತ್ತಿರುವಾಗ, ಫೀಲ್ಡ್ ನಲ್ಲಿರುವ ತಂಡವು ಔಟ್ ಗಳನ್ನು ದಾಖಲಿಸಲು ಯತ್ನಿಸುತ್ತಿರುತ್ತದೆ. ಬ್ಯಾಟಿಂಗ್ ತಂಡದ ಆಟಗಾರನನ್ನು ಪುಟ್ ಔಟ್ ಮಾಡಲು ಇರುವ ಹಲವಾರು ವಿಧಗಳಲ್ಲಿ, ಐದು ಸಾಮಾನ್ಯವಾದವೆಂದರೆ:
ಸ್ಟ್ರೈಕ್ ಔಟ್: ಮೇಲೆ ವರ್ಣಿಸಿರುವಂತೆ, ಬ್ಯಾಟರ್ ಚೆಂಡನ್ನು ಕ್ಷೇತ್ರದತ್ತ ಬಾರಿಸುವ ಮುನ್ನ ಮೂರು ಸ್ಟ್ರೈಕ್ ಗಳನ್ನು ಮಾಡಿದರೆ ಅಥವಾ ಮೊದಲ ಬೇಸ್ ಗೆ ತಡೆಯಿರದೆ ಸಾಗಲು ಬಿಟ್ಟರೆ, ಇದು ಬ್ಯಾಟರ್ ವಿರುದ್ಧ ದಾಖಲಾಗುತ್ತದೆ.
ಫ್ಲೈಔಟ್: ಮೇಲೆ ವರ್ಣಿಸಿದಂತೆ, ಬ್ಯಾಟರ್ ಚೆಂಡನ್ನು ಗಾಳಿಯಲ್ಲಿ ಹೊಡೆದಾಗ, ಅದು ಫೇಯ್ರ್ ಪ್ರದೇಶದಲ್ಲಾಗಲಿ, ಫೌಲ್ ಪ್ರದೇಶದಲ್ಲಾಗಲಿ,ನೆಲಕ್ಕೆ ಬೀಳುವ ಮುನ್ನ, ಬ್ಯಾಟರ್ ರನ್ ಓಡಿರಲಿ, ಓಡಿಲ್ಲದಿರಲಿ, ಫೀಲ್ಡರ್ ಅದನ್ನು ಹಿಡಿದಾಗ ಬ್ಯಾಟರ್ ವಿರುದ್ಧ ದಾಖಲಾಗುತ್ತದೆ.
ಗ್ರೌಂಡ್ ಔಟ್:ಬ್ಯಾಟರ್ ಚೆಂಡನ್ನು ಫೇಯ್ರ್ ಪ್ರದೇಶಕ್ಕೆ ಹೊಡೆದು, ಬ್ಯಾಟರ್-ರನ್ನರ್ ಮೊದಲ ಬೇಸ್ ತಲುಪುವ ಮುನ್ನವೇ, ಚೆಂಡನ್ನು ಹಿಡಿದ ಫೀಲ್ಡರ್ ಚೆಂಡನ್ನು ಕೈಯಲ್ಲಿ ಹಿಡಿದು ಮೊದಲ ಬೇಸ್ ಮುಟ್ಟಿದರೆ ಅಥವಾ ಇನ್ನೊಬ್ಬ ಫೀಲ್ಡರ್ ಗೆ ಚೆಂಡನ್ನು ನೀಡಿ, ಆ ಫೀಲ್ಡರ್ ಮೊದಲ ಬೇಸ್ ಅನ್ನು ಚೆಂಡಿನ ಸಮೇತ ತಲುಪಿದರೆ, ಈ ಔಟ್ ಬ್ಯಾಟರ್ ನ ವಿರುದ್ಧ ದಾಖಲಾಗುತ್ತದೆ.
ಫೋರ್ಸ್ ಔಟ್: ಮುಂದುವರಿಯಲು ಯತ್ನಿಸುವ ರನ್ನರ್ ವಿರುದ್ಧ ದಾಖಲಾಗುವಂಹುದು - ರನ್ನರ್ ಮೊದಲ ಬೇಸ್ ನಲ್ಲಿದ್ದು, ಹೊಡೆದ ಚೆಂಡು ಫೇಯ್ರ್ ಪ್ರದೇಶದಲ್ಲಿ ಬಿದ್ದುದರಿಂದಲೋ, ಅಥವಾ ಬೇಸ್ ಪಾಥ್ ನಲ್ಲಿ ಆ ಕ್ಷಣದಲ್ಲಿ ಹಿಂದಿರುವ ರನ್ನರ್ ಮುಂದುವರಿಯುವ ಅಗತ್ಯವಿರುವುದರಿಂದಲೋ - ಆದರೆ ಫೀಲ್ಡರ್ ಚೆಂಡಿನ ಸಮೇತ ಬೇಸ್ ಮುಟ್ಟುವ ಮುನ್ನ ರನ್ನರ್ ತಲುಪಲಾಗದಿದ್ದಾಗ. ಗ್ರೌಂಡ್ ಔಟ್ ತಾಂತ್ರಿಕವಾಗಿ ಫೋರ್ಸ್ ಔಟ್ ನ ಒಂದು ವಿಶೇಷ ವಿಧಿ.
ಟ್ಯಾಗ್ ಔಟ್: ರನ್ನರ್ ನನ್ನು ಚೆಂಡು ಹಿಡಿದಿರುವ ಫೀಲ್ಡರ್ ಅಥವಾ ಗವುಸಿನಲ್ಲಿ ಚೆಂಡು ಹಿಡಿದಿರುವವನು ಮುಟ್ಟಿದಾಗ ರನ್ನರ್ ಬೇಸ್ ಮುಟ್ಟಿರದಿದ್ದಾಗ ಈ ರೀತಿ ಔಟ್ ಆಗುತ್ತಾನೆ.
ಒಂದೇ ವೇಳೆಯಲ್ಲಿ ಎರಡು ಔಟ್ ಗಳನ್ನು ದಾಖಲಿಸುವುದು ಸಾಧ್ಯ - ಒಂದು ಡಬಲ್ ಪ್ಲೇ; ಮೂರೂ ಸಹ - ಒಂದು ಟ್ರಿಪಲ್ ಪ್ಲೇ - ಆದರೆ ಇದು ಬಹಳ ಅಪರೂಪ. ಪುಟ್ ಔಟ್ ಆದ ಅಥವಾ ನಿವೃತ್ರಾದ ಆಟಗಾರರು ಮೈದಾನದಿಂದ ಹೊರಹೋಗಿ, ತಮ್ಮ ತಂಡದ ಡಗೌಟ್ ಅಥವಾ ಬೆಂಚ್ ಗೆ ಮರಳಬೇಕು. ತಂಡದ ಮತ್ತೊಬ್ಬ ಆಟಗಾರನ ವಿರುದ್ಧ ಮೂರನೆಯ ಔಟ್ ದಾಖಲಾದಾಗ ರನ್ನರ್ ಒಬ್ಬನು ಬೇಸ್ ನಲ್ಲಿ ನಿಂತಿರಬಹುದು. ಹಾಗೆ ನಿಂತ ರನ್ನರ್ ಗಳು ತಂಡವು ಮುಂದಿನ ಬಾರಿ ಬ್ಯಾಟ್ ಮಾಡಿದಾಗ ಯಾವುದೇ ಪ್ರಯೋಜನಕ್ಕೆ ಬಾರರು - ಪ್ರತಿ ಅರ್ಧ ಇನ್ನಿಂಗ್ ಬೇಸ್ ನಲ್ಲಿ ರನ್ನರ್ ಗಳಿಲ್ಲದೆ ಆರಂಭವಾಗಬೇಕಾಗುತ್ತದೆ.
ಸೂಚಿತ ಹಿಟರ್ ನಿಯಮವು ಜಾರಿಯಲ್ಲಿದ್ದರೆ, ಪ್ರತಿ ತಂಡದಲ್ಲೂ ಒಬ್ಬ ಹತ್ತನೆಯ ಆಟಗಾರನಿದ್ದು ಅವನ ಏಕೈಕ ಪಾತ್ರ ಬ್ಯಾಟ್ ಮಾಡುವುದು ಆಗಿರುತ್ತದೆ. ಸೂಚಿತ ಹಿಟರ್ ಮತ್ತೊಬ್ಬ ಆಟಗಾರನ ಸ್ಥಾನವನ್ನು ಬ್ಯಾಟಿಂಗ್ ಕ್ರಮಾಂಕದಲ್ಲಿ ಆಕ್ರಮಿಸುತ್ತಾನೆ - ಗತ್ಯಂತರವಿಲ್ಲದೆ ಪಿಚರ್ ನದು - ಆದರೆ ಫೀಲ್ಡಿಂಗ್ ಮಾಡುವುದಿಲ್ಲ ಹೀಗಾಗಿ, ಸೂಚಿತ ಹಿಟರ್ ಇದ್ದರೂ, ಪ್ರತಿ ತಂಡವು ಬ್ಯಾಟಿಂಗ್ ಕ್ರಮಾಂಕದಲ್ಲಿ ಒಂಬತ್ತು ಆಟಗಾರರು ಮತ್ತು ಫೀಲ್ಡಿಂಗ್ ವ್ಯವಸ್ಥೆಯಲ್ಲಿ ಒಂಬತ್ತು ಆಟಗಾರರನ್ನೇ ಹೊಂದಿರುತ್ತದೆ.
ಈ ಕ್ರೀಡೆಯು ಹೋಂ ಪ್ಲೇಟ್ ನಿಂದ ಮುಂಭಾಗದ ದಿಕ್ಕಿನಲ್ಲಿ ೪೫-ಡಿಗ್ರಿ ಕೋನದಲ್ಲಿ ಪ್ರಧಾನ ಸೀಮಾರೇಖೆಗಳು, ಫೌಲ್ ರೇಖೆಗಳು ಇರುವಂತಹ ಮೈದಾನದಲ್ಲಿ ಆಡಲ್ಪಡುತ್ತದೆ. ಫೌಲ್ ರೇಖೆಗಳ ಮಧ್ಯೆ ಇರುವ ೯೦-ಡಿಗ್ರಿ ಕೋನದ ಪ್ರದೇಶವನ್ನು ಫೇಯ್ರ್ ಪ್ರದೇಶವೆಂದು ಕರೆಯುತ್ತಾರೆ; ಅದರಾಚೆಗಿನ ೨೭೦-ಡಿಗ್ರಿ ಪ್ರದೇಶವೇ ಫೌಲ್ ಪ್ರದೇಶ. ಬೇಸ್ ಗಳಿಂದ ಆವೃತವಾದ ಮತ್ತು ಅದರಿಂದ ಕೆಲವು ಗಜಗಳಷ್ಟು ದೂರದ ಮೈದಾನದ ಪ್ರದೇಶ ಇನ್ ಫೀಲ್ಡ್ ; ಒಳಾಂಗಣದಿಂದ ಹೊರಗಿರುವ ಆಚಿನ ಪ್ರದೇಶವೇ ಔಟ್ ಫೀಲ್ಡ್ . ಒಳಾಂಗಣದ ಮಧ್ಯಭಾಗದಲ್ಲಿ ಒಂದು ಎತ್ತರವಾದ ಪಿಚರ್ ನ ಜಗಲಿ, ಅದರ ಮಧ್ಯದಲ್ಲಿ ಒಂದು ಆಯತಾಕಾರದ ರಬ್ಬರ್ ಪ್ಲೇಟ್ ಇದೆ. ಹೊರಾಂಗಣದ ಹೊರವಲಯದ ಸೀಮೆಯು ವಿಶೇಷವಾಗಿ ಎತ್ತರಿಸಿದ ಬೇಲಿ/ಗೋಡೆಯಿಂದ ಗುರುತಿಸಲಾಗಿದೆ; ಈ ಬೇಲಿ/ಗೋಡೆಯು ಯಾವುದೇ ವಸ್ತುವಿನದ್ದು ಹಾಗೂ ಎಷ್ಟೇ ಎತ್ತರದ್ದು ಆಗಿರಬಹುದು(ಹಲವಾರು ಹವ್ಯಾಸಿ ಪಂದ್ಯಗಳನ್ನು ಬೇಲಿ/ಗೋಡೆಗಳಿಲ್ಲದ ಮೈದಾನಗಳಲ್ಲಿಯೂ ಆಡುತ್ತಾರೆ). ಹೋಂ ಪ್ಲೇಟ್ ಮತ್ತು ಹೊರಾಂಗಣ ಸೀಮಾರೇಖೆಯ ನಡುವಣ ಫೇಯ್ರ್ ಪ್ರದೇಶವೇ ಬೇಸ್ ಬಾಲ್ ನ ಕ್ರೀಡಾ ಪ್ರದೇಶವಾಗಿದ್ದರೂ, ಕೆಲವೊಮ್ಮೆ ವಿಶಿಷ್ಟ ಪ್ರಸಂಗಗಳು ಫೌಲ್ ಪ್ರದೇಶದಲ್ಲೂ ಸಂಭವಿಸಬಹುದು.
ಬೇಸ್ ಬಾಲ್ ನಲ್ಲಿ ಪ್ರಮುಖವಾಗಿ ಮೂರು ಉಪಕರಣಗಳಿವೆ; ಚೆಂಡು, ಬ್ಯಾಟ್ ಮತ್ತು ಗವುಸು ಅಥವಾ ಮಿಟ್:
ಬೇಸ್ ಬಾಲ್ ಒಬ್ಬ ವಯಸ್ಕನ ಮುಷ್ಠಿಯ ಅಳತೆಯಷ್ಟಿರುತ್ತದೆ, ಸುಮಾರು ೯ ಅಂಗುಲ ಸುತ್ತಳತೆಯಿರುತ್ತದೆ. ಅದರ ಮಧ್ಯಭಾಗವು ರಬ್ಬರ್ ಅಥವಾ ಕಾರ್ಕ್ ನದಾಗಿದ್ದು, ದಾರದಲ್ಲಿ ಸುತ್ತಲ್ಪಟ್ಟಿರುತ್ತದೆ ಮತ್ತು ಬಿಳಿಯ ಹಸುವಿನ ಚರ್ಮದಲ್ಲಿಟ್ಟು ಅದಕ್ಕೆ ಕೆಂಪನೆಯ ಹೊಲಿಗೆ ಹಾಕಿರುತ್ತದೆ.
ಬ್ಯಾಟ್ ಒಂದು ಹೊಡೆಯುವ ಸಾಧನವಾಗಿದ್ದು, ಸಾಂಪ್ರದಾಯಿಕವಾಗಿ ಒಂದು ಘನವಾದ ಮರದ ತುಂಡಿನಿಂದ ಮಾಡಲ್ಪಟ್ಟಿರುತ್ತದೆ; ವೃತ್ತಿಯೇತರ ಪಂದ್ಯಗಳಲ್ಲಿ ಇತರ ವಸ್ತುಗಳಿಂದ ತಯಾರಿಸಿದಂತಹ ಬ್ಯಾಟ್ ಗಳನ್ನು ಬಳಸುವುದು ಈಗ ವಾಡಿಕೆಯಲ್ಲಿದೆ. ಅದು ಒಂದು ಘಟ್ಟಿಯಾದ ದುಂಡನೆಯ ಕೋಲಾಗಿದ್ದು, ೨.೫ ಅಂಗುಲಗಳ ಅಳತೆಯನ್ನು ಹೊಡೆಯುವ ತುದಿಯಲ್ಲಿ ಹೊಂದಿರುತ್ತದೆ, ಹಿಡಿಯತ್ತ ಬರುಬರುತ್ತಾ ಸಣ್ಣದಾಗುತ್ತದೆ ಮತ್ತು ಒಂದು ಹಿಡಿಕೆಯಲ್ಲಿ ಪರಿಸಮಾಪ್ತಿಯಾಗುತ್ತದೆ. ವಯಸ್ಕರು ಬಳಸುವ ಬ್ಯಾಟ್ ಗಳು ವಿಶೇಷತಃ ೩೪ ಅಂಗುಲ ಉದ್ದವಿರುತ್ತವೆ ಮತ್ತು ೪೨ ಅಂಗುಲಗಳಿಗಿಂಗಲೂ ಕಡಿಮೆ ಉದ್ದವಿರುತ್ತವೆ.
ಗವುಸು ಅಥವಾ ಮಿಟ್ ಕ್ಷೇತ್ರರಕ್ಷಣೆಯ ಸಾಧನವಾಗಿದ್ದು, ಮೆತ್ತೆಭರಿತ ಚರ್ಮದಿಂದ ತಯಾರಿಸಿದ್ದು, ಬೆರಳುಗಳ ಮಧ್ಯೆ ಪರೆ ಹೊಂದಿರುತ್ತದೆ. ಕ್ಯಾಚ್ ಹಿಡಿಯಲು ಮತ್ತು ಬಾಲ್ ಅನ್ನು ಜಾರದಂತೆ ಹಿಡಿದುಕೊಳ್ಳಲು, ನಿರ್ದಿಷ್ಟ ಕ್ಷೇತ್ರರಕ್ಷಣಾ ಸ್ಥಳಗಳಿಗೆ ಅನುಗುಣವಾಗಿ ಅದು ವಿವಿಧ ಆಕಾರಗಳನ್ನು ಪಡೆಯುತ್ತದೆ.
ರಕ್ಷಾ ಶಿರಸ್ತ್ರಾಣಗಳನ್ನು ಸಹ ಎಲ್ಲಾ ಬ್ಯಾಟರ್ ಗಳಿಗೂ ಸಾಮಾನ್ಯ ಪರಿಕರವಾಗಿ ನೀಡಲಾಗುತ್ತದೆ.
ಬೇಸ್ ಬಾಲ್ ದಾಂಡು ಮತ್ತು ಚೆಂಡನ್ನು ಬಳಸಿ, ತಲಾ ಒಂಬತ್ತು ಜನರನ್ನೊಳಗೊಂಡ ಎರಡು ತಂಡಗಳ ನಡುವೆ ಆಡಲ್ಪಡುವ ಪಂದ್ಯ. ಎಸೆದಂತಹ ಚೆಂಡನ್ನು ಬ್ಯಾಟ್ ನಿಂದ ಬಾರಿಸಿ, ೯೦ ಅಡಿ ಚಚ್ಚೌಕ ಅಥವಾ ವಜ್ರಾಕಾರದಲ್ಲಿರುವ ನಾಲ್ಕು ಮೂಲೆ ಗಳನ್ನು ತಲುಪುವುದರ ಮೂಲಕ ರನ್ ಗಳಿಸುವಿಕೆಯೇ ಈ ಕ್ರೀಡೆಯ ಮೂಲ ಉದ್ದೇಶ. ಒಂದು ತಂಡದ ಆಟಗಾರರು ಇನ್ನೊಂದು ತಂಡದ ಪಿಚರ್ ಎಸೆದ ಚೆಂಡನ್ನು ಬಾರಿಸಿ ರನ್ ಬಾರಿಸುತ್ತದೆ ಮತ್ತು ಇನ್ನೊಂದು ತಂಡದವರು ಹಿಟರ್ ಗಳು ರನ್ ಬಾರಿಸದಂತಾಗಿಸಲು ಅವರನ್ನು ಹಲವಾರು ವಿಧಗಳಲ್ಲಿ ಔಟ್ ಮಾಡಲು ಯತ್ನಿಸುತ್ತಾರೆ. ಬ್ಯಾಟಿಂಗ್ ತಂಡದ ಆಟಗಾರನು ಯಾವುದೇ ಬೇಸ್ ನಲ್ಲಿ ನಿಲ್ಲಬಹುದು ಮತ್ತು ತಂಡದ ಸದಸ್ಯನು ಹೊಡೆದ ನಂತರ ಅಥವಾ ಬೇರೆ ವಿಧಕ್ಕನುಗುಣವಾಗಿ, ಮುಂದಕ್ಕೆ ಚಲಿಸಬಹುದು. ಕ್ಷೇತ್ರರಕ್ಷಣ ತಂಡವು ಯಾವಾಗ ಮೂರು ಔಟ್ ಗಳನ್ನು ಸಾಧಿಸುವುದೋ ಆಗ ಬ್ಯಾಟಿಂಗ್ ಆಡುವ ತಂಡ ಬದಲಾಗುತ್ತದೆ(ಕ್ಷೇತ್ರರಕ್ಷಣ ತಂಡವು ಬ್ಯಾಟ್ ಮಾಡುತ್ತದೆ ಮತ್ತು ಬ್ಯಾಟಿಂಗ್ ಆಡಿದ ತಂಡ ಕ್ಷೇತ್ರರಕ್ಷಣ ಮಾಡುತ್ತದೆ). ಪ್ರತಿ ತಂಡವು ಬ್ಯಾಟ್ ಮಾಡುವ ಅವಧಿಗೆ ಒಂದು ಇನ್ನಿಂಗ್ ಎಂದು ಕರೆಯುತ್ತಾರೆ; ಅಂತಹ ಒಂಬತ್ತು ಇನ್ನಿಂಗ್ಸ್ ಗಳು ಒಂದು ಸ್ಪರ್ಧಾತ್ಮಕ ಪಂದ್ಯದಲ್ಲಿರುತ್ತವೆ. ಆಟದ ಕೊನೆಯಲ್ಲಿ ಯಾವ ತಂಡ ಹೆಚ್ಚು ರನ್ ಗಳನ್ನು ಗಳಿಸಿರುತ್ತದೋ ಅದನ್ನು ಜಯಶಾಲಿಯೆಂದು ಘೋಷಿಸಲಾಗುತ್ತದೆ.
ಹಳೆಯ ಕಾಲದ ಬ್ಯಾಟ್ ಮತ್ತು ಚೆಂಡಿನ ಆಟಗಳಿಂದ ಉಗಮವಾದ ಈ ಕ್ರೀಡೆಯು ತನ್ನ ಮೊದಲ ಸ್ವರೂಪದಲ್ಲಿ ಇಂಗ್ಲೆಂಡ್ ನಲ್ಲಿ ಹದಿನೆಂಟನೆಯ ಶತಮಾನದ ಮಧ್ಯಭಾಗದಲ್ಲಿ ಆಡಲ್ಪಡುತ್ತಿತ್ತು. ಈ ಕ್ರೀಡೆ ಮತ್ತು ಸಂಬಂಧಿತ ರೌಂಡರ್ ಗಳನ್ನು ಬ್ರಿಟಿಷ್ ಮತ್ತು ಐರಿಷ್ ವಲಸಿಗರು ಉತ್ತರ ಅಮೆರಿಕಾಕ್ಕೆ ತಂದರು ಮತ್ತು ಇಲ್ಲಿ ಬೇಸ್ ಬಾಲ್ ನ ಆಧುನಿಕ ಕ್ರಮವು ಅಭಿವೃದ್ಧಿಗೊಳಿಸಲ್ಪಟ್ಟಿತು. ಹತ್ತೊಂಬತ್ತನೆಯ ಶತಮಾನದ ಅಂತ್ಯದ ವೇಳೆಗೆ ಬೇಸ್ ಬಾಲ್ ಯುನೈಟೆಡ್ ಸ್ಟೇಟ್ಸ್ ನ ರಾಷ್ಟ್ರೀಯ ಕ್ರೀಡೆಯಾಗಿ ಗುರುತಿಸಲ್ಪಟ್ಟಿತು. ವೃತ್ತಿಪರ, ಹವ್ಯಾಸಿ ಮತ್ತು ಯುವ ಮಟ್ಟಗಳಲ್ಲಿ ಬೇಸ್ ಬಾಲ್ ಉತ್ತರ ಅಮೆರಿಕ, ಮಧ್ಯ ಮತ್ತು ದಕ್ಷಿಣ ಅಮೆರಿಕದ ಕೆಲವು ಭಾಗಗಳು, ಕೆರಿಬಿಯನ್ ದ್ವೀಪ ಮತ್ತು ಉತ್ತರ ಏಷ್ಯಾದ ಕೆಲವು ಭಾಗಗಳಲ್ಲಿ ಜನಪ್ರಿಯವಾಗಿದೆ. ಈ ಕ್ರೀಡೆಯನ್ನು ಕೆಲವೊಮ್ಮೆ ಮೂಲಕ್ರೀಡೆಯಾದ ಸಾಫ್ಟ್ ಬಾಲ್ ಗೆ ವಿರುದ್ಧವಾಗಿ ಹಾರ್ಡ್ ಬಾಲ್ ಎಂದು ಕರೆಯಲಾಗುತ್ತದೆ.
೧೮೫೦ರ ದಶಕದ ಮಧ್ಯಭಾಗದಲ್ಲಿ, ನ್ಯೂ ಯಾರ್ಕ್ ಮೆಟ್ರೋಪಾಲಿಟನ್ ಪ್ರದೇಶದಲ್ಲಿ ಬೇಸ್ ಬಾಲ್ ಹುಚ್ಚು ಹರಡಿತು. ೧೮೫೬ರ ಹೊತ್ತಿಗೆ ಸ್ಥಳೀಯ ಪತ್ರಕರ್ತರು ಬೇಸ್ ಬಾಲ್ ಅನ್ನು "ರಾಷ್ಟ್ರೀಯ ಮನರಂಜನೆ" ಅಥವಾ "ರಾಷ್ಟ್ರೀಯ ಕ್ರೀಡೆ" ಎಂದು ಕರೆಯುತ್ತಿದ್ದರು. ಒಂದು ವರ್ಷದ ತರುವಾಯ, ೧೬ ಪ್ರಾದೇಶಿಕ ಕ್ಲಬ್ ಗಳು ಸೇರಿ ಮೊದಲ ಆಡಳಿತ ಸಂಸ್ಥೆಯಾದ ದ ನ್ಯಾಷನಲ್ ಅಸೋಸಿಯೇಷನ್ ಆಫ್ ಬೇಸ್ ಬಾಲ್ ಪ್ಲೇಯರ್ಸ್ ಅನ್ನು ರಚಿಸಿದವು. ೧೮೬೩ರಲ್ಲಿ ನ್ಯಾಯಬದ್ಧವಾದ ಚೆಂಡನ್ನು ಮೊದಲ ಪುಟ ಬಿದ್ದ ನಂತರ ಕ್ಯಾಚ್ ಹಿಡಿದರೆ ಪುಟ್ ಔಟ್ ಆಗುವುದನ್ನು ಸಂಸ್ಥೆಯು ನಿಷೇಧಿಸಿತು. ನಾಲ್ಕು ವರ್ಷಗಳ ನಂತರ, ಆಫ್ರಿಕನ್ ಅಮೆರಿಕನ್ನರು ಈ ಕ್ರೀಡೆಯಲ್ಲಿ ಭಾಗವಹಿಸುವುದನ್ನು ನಿಷೇಧಿಸಿತು. ಕ್ರೀಡೆಯ ವಾಣಿಜ್ಯಪರತೆಯು ವೃದ್ಧಿಸುತ್ತಿತ್ತು; ೧೮೬೯ರಲ್ಲಿ ಮೊದಲ ವೃತ್ತಿನಿರತ ಬೇಸ್ ಬಾಲ್ ಕ್ಲಬ್ ಆದ ಸಿಂಸಿನಾಟಿ ರೆಡ್ ಸ್ಟಾಕಿಂಗ್ಸ್ ಸ್ಥಾಪಿತವಾಯಿತು ಮತ್ತು ಅರೆ-ವೃತ್ತಿನಿರತ ಮತ್ತು ಹವ್ಯಾಸಿ ತಂಡಗಳ ವಿರುದ್ಧದ ಪಂದ್ಯಗಳಲ್ಲಿ ಅಜೇಯವಾಗಿ ಉಳಿಯಿತು. ಮೊದಲ ವೃತ್ತಿಪರ ಲೀಗ್, ದ ನ್ಯಾಷನಲ್ ಅಸೋಸಿಯೇಷನ್ ಆಫ್ ಪ್ರೊಫೆಷನಲ್ ಬೇಸ್ ಬಾಲ್ ಪ್ಲೇಯರ್ಸ್, ೧೮೭೧ರಿಂದ ೧೮೭೫ರ ವರೆಗೆ ಅಸ್ತಿತ್ವದಲ್ಲಿತ್ತು; ಅದು ಒಂದು ಪ್ರಮುಖ ಲೀಗ್ ಎಂಬ ಅಂಶವನ್ನು ಪಂಡಿತರು ಅಲ್ಲಗಳೆಯುತ್ತಾರೆ.
ಪ್ರತಿ ತಂಡದ ಸದಸ್ಯನು ಆಟದ ಫಲಿತಾಂಶಕ್ಕೆ ಮಾಡುವ ಕೊಡುಗೆಯನ್ನು ಪ್ರತ್ಯೇಕಿಸಲು ಮತ್ತು ವಸ್ತುನಿಷ್ಠವಾಗಿ ಅಳೆಯಲು ಅಸಾಧ್ಯ. ಪ್ರತಿಯೊಬ್ಬ ಬ್ಯಾಸ್ಕೆಟ್ಬಾಲ್ ಆಟಗಾರನು ಎಲ್ಲಾ ಸಮಯದಲ್ಲೂ ತನ್ನ ತಂಡದ ಎಲ್ಲಾ ಸದಸ್ಯರೊಂದಿಗೆ ಸ್ಪಂದಿಸುತ್ತಿರುತ್ತಾನೆ. ಬೇಸ್ಬಾಲ್ ನಲ್ಲಿ, ಇದಕ್ಕೆ ಭಿನ್ನವಾಗಿ, ಪ್ರತಿಯೊಬ್ಬ ಆಟಗಾರನೂ ಹೆಚ್ಚು ಕಡಿಮೆ ತನ್ನಷ್ಟಕ್ಕೇ ಇರುತ್ತಾನೆ. ಆದ್ದರಿಂದ, ಬೇಸ್ಬಾಲ್ ಸಂಪೂರ್ಣ ಪಾರದರ್ಶಕತೆ ಮತ್ತು ಒಟ್ಟಾರೆ ಜವಾಬ್ದಾರಿಯ ಒಂದು ವಲಯ. ಒಬ್ಬ ಬೇಸ್ಬಾಲ್ ಆಟಗಾರನು ಗಾಜಿನ ಮನೆಯಲ್ಲಿ, ಮತ್ತು ಒಂದು ಸಂಪೂರ್ಣ ನೈತಿಕ ವಿಶ್ವದಲ್ಲಿ ಬದುಕುತ್ತಾನೆ. ಪ್ರತಿಯೊಬ್ಬ ಆಟಗಾರನು ಮಾಡುವ ಪ್ರತಿಯೊಂದು ವಿಷಯಕ್ಕೂ ಲೆಕ್ಕನೀಡಲಾಗುತ್ತದೆ ಮತ್ತು ಲೆಕ್ಕ ನೀಡಿದ ಪ್ರತಿಯೊಂದೂ ಒಂದೋ ಒಳ್ಳೆಯದು ಇಲ್ಲವೇ ಕೆಟ್ಟದು, ಸರಿ ಅಥವಾ ತಪ್ಪು.
ಈ ನಿಟ್ಟಿನಲ್ಲಿ ಕ್ರಿಕೆಟ್ ಬೇಸ್ಬಾಲಿಗೆ ಹಲವು ಇತರ ತಂಡ ಕ್ರೀಡೆಗಳಿಗಿಂತ ಹೆಚ್ಚು ಹೋಲುವಂಥದ್ದು: ಕ್ರಿಕೆಟ್ಟಿನಲ್ಲಿ ವೈಯಕ್ತಿಕ ಗಮನವು ಬ್ಯಾಟಿಂಗ್ ಪಾಲುದಾರಿಕೆಯ ಮಹತ್ವದಿಂದ ಮತ್ತು ಸರಿಸಮವಾದ ಓಡುವಿಕೆಯ ವಸ್ತುಸ್ಥಿತಿಗಳಿಂದ ಕಡಿಮೆಗೊಳಿಸಲ್ಪಟ್ಟಿದ್ದರೆ , ಅದು ಒಬ್ಬ ಬ್ಯಾಟ್ಸ ಮನ್ ವಿಕೆಟ್ ನಲ್ಲಿ ಒಂದು ಗಂಟೆ ಅಥವಾ ಇನ್ನೂ ಹೆಚ್ಚು ಕಾಲ ಉಳಿಯಬಹುದು ಎಂಬ ಸಂಗತಿಯಿಂದ ಹೆಚ್ಚಿಸಲ್ಪಟ್ಟಿದೆ. ಕ್ರಿಕೆಟ್ಟಿನಲ್ಲಿ ಕ್ಷೇತ್ರರಕ್ಷಕ ಲೋಪಕ್ಕೆ ಅಂಕಿಅಂಶಾತ್ಮಕವಾದ ಸಮಾನಾರ್ಥಕವು ಇಲ್ಲ ಮತ್ತು ಹೀಗಾಗಿ ಆಟದ ಈ ಕ್ಷೇತ್ರದಲ್ಲಿ ವೈಯಕ್ತಿಕ ಜವಾಬ್ದಾರಿಯ ಮೇಲೆ ಕಡಿಮೆ ಮಹತ್ವವನ್ನಿರಿಸಲಾಗುತ್ತದೆ.
ಗಡಿಯಾರ-ಸೀಮಿತ ಕ್ರೀಡೆಗಳಲ್ಲಿ, ಪಂದ್ಯಗಳು ಆಗಾಗ್ಗೆ, ಎದುರಾಳಿ ತಂಡದ ವಿರುದ್ಧ ಆಕ್ರಮಣಕಾರಿಯಾಗಿ ಸ್ಪರ್ಧಿಸುವುದಕ್ಕಿಂತ ಮುನ್ನಡೆ ಹೊಂದಿರುವ ತಂಡವು ಗಡಿಯಾರವನ್ನು ಕೊಲ್ಲುವುದರೊಂದಿಗೆ ಮುಗಿಯುತ್ತವೆ. ಇದಕ್ಕೆ ವಿರುದ್ಧವಾಗಿ, ಬೇಸ್ ಬಾಲ್ ಗೆ ಗಡಿಯಾರವೇ ಇಲ್ಲ; ಯಾವುದೇ ಒಂದು ತಂಡವು ಕೊನೆಯ ಬ್ಯಾಟರ್ ಅನ್ನು ಔಟ್ ಗೊಳಿಸದೆಯೆ ಗೆಲ್ಲಲಾಗುವುದಿಲ್ಲ ಮತ್ತು ರಾಲಿಗಳು ಸಮಯದ ನಿರ್ಬಂಧ ಹೊಂದಿರುವುದಿಲ್ಲ. ಯಾವುದೇ ಬೇಸ್ ಬಾಲ್ ಪಂದ್ಯದಲ್ಲಿ ಬಹುತೇಕ ಯಾವುದೇ ತಿರುವಿನಲ್ಲಿ, ಅತ್ಯಂತ ಲಾಭದಾಯಕ ರಣನೀತಿಯೆಂದರೆ ಯಾವುದಾದರೂ ರೂಪದ ಆಕ್ರಮಣಶೀಲ ರಣನೀತಿ. ಮತ್ತೆ, ಇದಕ್ಕೆ ವಿರುದ್ಧವಾಗಿ, ಬಹು-ದಿನ ಟೆಸ್ಟ್ ಮತ್ತು ಪ್ರಥಮ-ದರ್ಜೆ ಕ್ರಿಕೆಟ್‌ಗಳ ವಿಷಯದಲ್ಲೂ ಗಡಿಯಾರವು ಪಾತ್ರಪಡೆಯುತ್ತದೆ: ಡ್ರಾ ಆಗುವ ಸಾಧ್ಯತೆಯು ಬಹುಬಾರಿ ಕೊನೆಗೆ ಮತ್ತು ಸಾಕಷ್ಟು ಹಿಂದೆ ಬ್ಯಾಟಿಂಗ್ ಮಾಡುತ್ತಿರುವ ತಂಡವನ್ನು ನಷ್ಟವನ್ನು ತಡೆಯಲು ಗೆಲುವಿನ ಯಾವುದೇ ಅಲ್ಪ ಅವಕಾಶವನ್ನೂ ಬಿಟ್ಟು, ರಕ್ಷಕವಾಗಿ ಬ್ಯಾಟ್ ಮಾಡಲು ಪ್ರೋತ್ಸಾಹಿಸುತ್ತದೆ. ಬೇಸ್ ಬಾಲ್ ಸಂರಕ್ಷಕ ಬ್ಯಾಟಿಂಗ್ ಆ ತೆರನ ಯಾವುದೇ ಪುರಸ್ಕಾರವನ್ನು ಒದಗಿಸುವುದಿಲ್ಲ.
ಕಡೆಗೂ ೧೯೦೩ರ ನ್ಯಾಷನಲ್ ಒಪ್ಪಂದದ ಮೂಲಕ ಒಂದು ವಿಧವಾದ ಶಾಂತಿ ನೆಲೆಸಿತು. ಈ ಒಡಂಬಡಿಕೆಯು ಎರಡೂ ಮೇಜರ್ ಲೀಗ್ ಗಳ ನಡುವಿನ ಸಂಬಂಧದ ಸ್ವರೂಪವನ್ನು ಕ್ರಮಬದ್ಧವಾಗಿಸಿದ್ದಲ್ಲದೆ ಆ ಎರಡು ತಂಡಗಳು ಮತ್ತು ಬಹುತೇಕ ಮೈನರ್ ಪ್ರೊಫೆಷನಲ್ ಲೀಗ್ ಗಳನ್ನು ಪ್ರತಿನಿಧಿಸಿದ ವೃತ್ತಿನಿರತ ಬೇಸ್ ಬಾಲ್ ಲೀಗ್ ಗಳ ರಾಷ್ಟ್ರೀಯ ಸಂಘಗಳ ನಡುವಣ ಸಂಬಂಧವನ್ನೂ ಕ್ರಮಬದ್ಧವಾಗಿಸಿತು. ಆ ಶಿಶಿರದಲ್ಲಿ, ಮೇಜರ್ ಲೀಗ್ ಗಳ ಸ್ಪಷ್ಟ ಅನುಮತಿ ಪಡೆಯದಿದ್ದರೂ, ಎರಡು ಮೇಜರ್ ಲೀಗ್ ಗಳ ಚಾಂಪಿಯನ್ ಗಳು ಪರಸ್ಪರ ಸೆಣಸುವಂತಹ ವಿಶ್ಚ ಸರಣಿ ಉದ್ಘಾಟಿತವಾಯಿತು: ಅಮೆರಿಕನ್ ಲೀಗ್ ನ ಬೋಸ್ಟನ್ ಅಮೆರಿಕನ್ಸ್ ನ್ಯಾಷನಲ್ ಲೀಗ್ ನ ಪಿಟ್ಸ್ ಬರ್ಗ್ ಪೈರೇಟ್ಸ್ ಅನ್ನು ಪರಾಜಯಗೊಳಿಸಿದರು. ಮರುವರ್ಷ, ವ್ಯವಸ್ಥಾಪಕ ಜಾನ್ ಮೆಕ್ ಗ್ರಾರ ಆದೇಶಾಧೀನವಾದ ಹಾಗೂ ನ್ಯಾಷನಲ್ ಲೀಗ್ ನ ಚಾಂಪಿಯನ್ ಆದ ನ್ಯೂ ಯಾರ್ಕ್ ಜಯಂಟ್ಸ್ ಅಮೆರಿಕನ್ ಲೀಗ್ ಮತ್ತು ಅದರ ಚಾಂಪಿಯನ್ ಮೇಜರ್ ಲೀಗ್ ಮಟ್ಟಕ್ಕೆ ಇದೆಯೆಂಬುದನ್ನು ಒಪ್ಪಿಕೊಳ್ಳಲು ನಿರಾಕರಿಸಿದುದರಿಂದ ಈ ವಿಶ್ವ ಸರಣಿಯನ್ನು ಹಮ್ಮಿಕೊಳ್ಳಲಿಲ್ಲ. ೧೯೦೫ರಲ್ಲಿ ಜಯಂಟ್ಸ್ ಮತ್ತೆ ನ್ಯಾಷನಲ್ ಲೀಗ್ ಚಾಂಪಿಯನ್ ಆದಾಗ ತಂಡದ ವ್ಯವಸ್ಥಾಪದ ಮಂಡಳಿಯು ತನ್ನ ಹಠ ಸಡಿಲಿಸಿತು ಹಾಗೂ ವಿಶ್ವ ಸರಣಿಯು ಮೇಜರ್ ಲೀಗ್ ನ ವಾರ್ಷಿಕ ಚಾಂಪಿಯನ್ ಷಿಪ್ ಘಟನೆಯಾಗಿ ಸ್ಥಾಪಿತವಾಯಿತು.